Αλεπάκος Πέτρος του Γεωργίου: Όταν η Αλεξανδρούπολη δάκρυσε «η ανιστόρητος θρακική τραγωδία του 1922»\nΌταν η Αλεξανδρούπολη δάκρυσε «η ανιστόρητος θρακική τραγωδία του 1922»\n(Φύλλο 16512 Οκτώβριος 2019 της εφημερίδας ‘ΕΛΕΥΘΕΡΗ ΘΡΑΚΗ’)\nΗ πόλη μας, ως γεωπολιτικός κόμβος μεταξύ Ανατολής και Δύσης υποδέχτηκε πολλές φορές, παρά τη μικρή ιστορία της, πρόσφυγες, χριστιανούς και μουσουλμάνους, που είτε έμειναν εδώ, είτε κυρίως πέρασαν από εδώ για να συνεχίσουν το ταξίδι τους μέχρι να βρουν έναν καλύτερο τόπο για να εγκατασταθούν. Το ίδιο βλέπουν οι Αλεξανδρουπολίτες, με έντονη ανησυχία είναι η αλήθεια, να επαναλαμβάνεται και σήμερα.\nΑναμφίβολα όμως την πιο δραματική υποδοχή προσφύγων από την Ανατολική Θράκη, τη Μικρασία, τον Πόντο και αλλού, την έζησαν οι Αλεξανδρουπολίτες το 1922, μετά την κατάρρευση του Μικρασιατικού μετώπου. Χαρακτηρισμένη ως μια από τις μεγαλύτερες μετακινήσεις πληθυσμών στην ιστορία, η αθρόα εισροή προσφύγων στην ελληνική επικράτεια, απότοκη της λεγόμενης Μικρασιατικής Καταστροφής, προκάλεσε μια σειρά ανακατατάξεων σε δημογραφικό και οικονομικό επίπεδο, τα οποία κλήθηκε να αντιμετωπίσει η Ελλάδα εν μέσω των ήδη διαμορφωμένων αρνητικών κοινωνικών και οικονομικών συνθηκών. Τα προβλήματα αυτά ήταν η στέγαση, οι υποδομές υποδοχής και εγκατάστασης, η δημόσια υγεία και η επαγγελματική αποκατάσταση των προσφύγων.\nΜετά την ολοσχερή αποχώρηση του Ελληνικού Στρατού από τη Μ. Ασία οι κυβερνήσεις της Γαλλίας, Αγγλίας και Ιταλίας έστειλαν στις 23-9-1922 κοινό διάβημα στην κυβέρνηση της Τουρκίας παρακαλώντας τη να στείλει αντιπροσώπους για να διαπραγματευθούν τους όρους ειρήνης μεταξύ Τουρκίας και Συμμάχων. Η Τουρκία απάντησε στις 29-9-1922 ότι δέχεται να γίνει η διάσκεψη στα Μουδανιά. Οι εργασίες ξεκίνησαν στις 3-10-1922 και την Αγγλία αντιπροσώπευσε ο Άγγλος Στρατηγός HARINGTON, την Ιταλία ο Στρατηγός MOMBELLI και την Γαλλία ο γνωστός στην περιοχή μας Στρατηγός CHARPY. Την Τουρκία αντιπροσώπευσε ο Στρατηγός Ισμετ Πασάς ενώ την Ελλάδα αντιπροσωπεία με επικεφαλής τον Στρατηγό Μαζαράκη. Μετά από σκληρές διαπραγματεύσεις στις 11-10-1922 υπεγράφη το πρωτόκολλο της Ανακωχής μόνο όμως από τους Συμμάχους και τους Τούρκους, ενώ η Ελληνική αντιπροσωπεία που όλο αυτό το διάστημα παρέμενε επι Αγγλικού Θωρηκτού αρνήθηκε να το υπογράψει και αποχώρησε. Σύμφωνα με τους όρους της ανακωχής τα Ελληνικά στρατεύματα έπρεπε σε διάστημα 15 ημερών να αποσυρθούν δυτικά του Έβρου ποταμού, ενώ οι πολιτικές εξουσίες θα παραδίδονταν στους Συμμάχους, οι οποίοι θα τις μεταβίβαζαν στις Τουρκικές αρχές, 30 ημέρες το αργότερο μετά την εκκένωση της Θράκης από τους Έλληνες.\nΤην ανακωχή αποφάσισε τελικά να αποδεχτεί κατόπιν πιέσεως από τον Ελευθέριο Βενιζέλο η επαναστατική κυβέρνηση της Αθήνας και ο Υπουργός των Στρατιωτικών Υποστρατηγος Θεόδωρος Πάγκαλος τηλεγράφησε στο νέο Διοικητή της Στρατιάς Θράκης Αντιστράτηγο Νίδερ Κωνσταντίνο τους συμφωνηθέντες όρους της ανακωχής προκειμένου να συμμορφωθεί με αυτούς. Στη συνέχεια κατόπιν συνεννοήσεως της Στρατιάς Θράκης με την Ανωτέρα Συμμαχική Στρατιωτική Διοίκηση αποφασίστηκε η κατάληψη της Ανατολικής Θράκης να γίνει με τρία Αγγλικά τάγματα, τρία Γαλλικά και ένα Ιταλικό. Ενόψει δε της εκκενώσεως η κυβέρνηση διόρισε Γενικό Διοικητή Θράκης τον Υποστράτηγο Κατεχάκη Γεώργιο, ο οποίος έφτασε στις 3 Οκτωβρίου στην Αδριανούπολη και ανέλαβε τα καθήκοντα του.\nΈτσι άρχισαν να καταλαμβάνουν τις θέσεις των Ελληνικών στρατευμάτων συμμαχικά στρατεύματα. Μαζί με τα υποχωρούντα στρατεύματα άρχισαν να εγκαταλείπουν τις εστίες τους και οι κάτοικοι. Στην Αθηναϊκή εφημερίδα «ΕΛΕΥΘΕΡΟ ΒΗΜΑ» στις 8-10-1922 (παλαιό ημερ.) δημοσιεύθηκε η ακόλουθη είδηση:\n«Η Διασυμμαχική κατάληψις της Θράκης συνεπληρώθη χθές, εισελθόντος εις Αδριανούπολιν τάγματος Ζουαβών. Τα Ελληνικά στρατεύματα υπεχώρησαν εις γραμμήν ανατολικώς της Αρκαδιουπόλεως, η οποία εκκενούται σήμερον. Η μεταφορά των προσφύγων και του υλικού στρατού ενεργείται δια τετρακοσίων βαγονίων ημερησίως, αποτελούντων πέντε αμαξοστοιχίας ανόδου και ισαρίθμους καθόδου. Εις το Δεδεαγάτς, όπου συνεκεντρώθησαν υπερτριάκοντα χιλιάδες προσφύγων, κατέπλευσαν ατμόπλοια προς μεταφοράν των. Εις το Δεδεαγάτς απόψε φθάνει το Ελληνικόν Στρατηγείον. Ενταύθα πυρετωδώς εγκαθίστανται πρόσφυγες.»\n«Πρόσφυγες σε πλοίο.»\nΠράγματι στις 9 Οκτωβρίου 1922 (παλαιό ημερ.) αναχώρησε το Ελληνικό Στρατηγείο εκ Ραιδεστού για την Αλεξανδρούπολη. Μεγάλο μέρος του πληθυσμού έπρεπε να συγκεντρωθεί στους κεντρικούς σιδηροδρομικούς σταθμούς για να αναχωρήσει, αλλά η Εταιρία Ανατολικών Σιδηροδρόμων απέφυγε να χορηγεί βαγόνια με την πρόφαση ότι έπρεπε να προηγηθεί η μεταφορά του στρατού και του υλικού του. Έπειτα δεν δεχόταν να μεταφέρει πρόσφυγες αξιώνοντας να της καταβληθούν τα οφειλόμενα από προηγούμενες μεταφορές. Τότε η Γενική Διοίκηση κατόρθωσε να εξοικονομήσει χρήματα και να πληρώσει τα οφειλόμενα ενώ στις 9 Οκτωβρίου 1922 (παλαιό ημερ.) ανακοινώθηκε από την Κωνσταντινούπολη ότι αποφασίστηκε από τους Συμμάχους Αρμοστές η αποστολή ατμομηχανών και τροχαίου υλικού στην Ανατολική Θράκη προς βοήθεια και επίσπευση της εκκένωσης.\nΗ εικόνα του σιδηροδρομικού δικτύου με τους πρόσφυγες ήταν τραγική:\n«Η Γεν. Διοίκησις Θράκης με τον κ. Κατεχάκη επι κεφαλής προσπαθεί να μετριάση δια παντός μέσου το κακόν, αλλά το κακόν είνε πολύ μεγάλον. Πέραν του Έβρου μέχρι Δεδεαγάτς και εκείθεν μέχρι Θεσσαλονίκης, δεξιά και αριστερά της σιδηροδρομικής γραμμής, μάζαι ανθρώπων συσσωρευμένων και κατακειμένων εν νεκροφανεία εντός των αγρών, ριγούντες, αναμένουν να τους παραλάβη ο σιδηρόδρομος ή ο θάνατος.» Ε. Βήμα 13-10-1922 (παλαιό ημερ.).\nΠολλοί από τους πρόσφυγες επιβιβάζονταν στο Δεδεαγατς σε πλοία για να μεταφερθούν αλλού. Στην εφημερίδα «ΜΑΚΕΔΟΝΙΑ» συνεχώς δημοσιεύονταν ειδήσεις με την άφιξη τέτοιων πλοίων στη Θεσσαλονίκη:\n«Άφιξις προσφύγων - Κατέπλευσε χθες το ατμόπλοιον «Προποντις» προερχόμενον εκ Καβάλλας και κομίζον περί τους 300 πρόσφυγας. Επίσης κατέπλευσεν το μέγα ατμόπλοιον «Κωνσταντινούπολις» εκ Δεδεαγάτς με πολλάς χιλιάδας προσφύγων οίτινες δεν απεβιβάσθησαν εισέτι.» ΜΑΚΕΔΟΝΙΑ 15-11-1922 (παλαιό ημερ.)\n«Άφιξις προσφύγων - Σήμερον κατέπλευσαν εις τον λιμένα μας τα κάτωθι επίτακτα ατμόπλοια: «Αντώνιος Γιαννουλάτος» προερχόμενον εκ Ραιδεστού με πρόσφυγας. «Υπεροχή» εκ Δεδεαγάτς με 600 πρόσφυγας. «Άγιος Γεώργιος» εκ Ραιδεστού. «Κέκεν» εκ Κων/πολεως με πρόσφυγας.» ΜΑΚΕΔΟΝΙΑ 21-10-1922 (παλαιό ημερ.)\nΣτην πόλη μας κατέφθαναν εκτός από τους πρόσφυγες και ξένοι δημοσιογράφοι και αντιπροσωπείες ξένων επιτροπών. Στο «ΕΛΕΥΘΕΡΟΝ ΒΗΜΑ» της 16-10-1922 (παλαιό ημερ.) διαβάζουμε ότι\n«Διήλθεν εκ Θεσσαλονίκης επιτροπή Άγγλων μεταβαίνουσα εις Δεδεαγατς μετά τροφίμων δυναμένων να επαρκέσωσιν εις 7.000 άτομα.»\nΕνδεικτική του κλίματος που επικρατούσε είναι η ακόλουθη είδηση:\n«ΑΛΕΞΑΝΔΡΟΥΠΟΛΙΣ (Δεδεαγάτς) 17 Οκτωβρίου (Του ανταποκριτού μας) - Αφίχθησαν ο αντιπρόσωπος της Αμερικανικής προστασίας εν τη Εγγύς Ανατολή, και τα μέλη του Ηνωμένου Τύπου επισκεφθέντες μετά του νομάρχου κ. Ταζεδάκη τους πρόσφυγας. Ετηλεγράφησαν δια του ασυρμάτου εις Κωνσταντινούπολιν ν’αποσταλούν άλευρα σιδηροδρομικώς εις Δεδεαγάτς, φάρμακα και κλινοσκεπάσματα.Επίσης η επιτροπή της Κοινωνίας των Εθνών, εκ των συνταγματάρχου Κρίχτων, Κάοφμαν, Μοίνρο και Σελεβροβήκο, επεσκέφθη μετά του νομάρχου κ. Γρηγορίου και των τέως βουλευτών κ.κ Εξηντάρη και Παπαθανάση τας εγκαταστάσεις των προσφύγων. Συγκινηθέντες, ετηλεγράφησαν εις Κωνσταντινούπολιν αμέσως να αποσταλή υλικόν στεγάσεως, άλευρα και γάλακτα. Υπολογίζεται ότι διήλθον εκ Δεδεαγάτς πεντήκοντα χιλιάδες Θράκες. Υπολείπονται δε όπως διέλθωσιν ακόμη άνω των εκατό χιλιάδων. Οι λοιποί ανεχώρησαν θαλασσίως.Σιωπηρώς η προθεσμία της στρατιωτικής εκκενώσεως παρατείνεται ημέρας τινάς. Συμπληρωθέντος του εποικισμού των χωρίων Έβρου και Ροδόπης, άπαντες οι λοιποί χωρικοί κατευθύνονται εις Δράμαν και Θεσσαλονίκην, δυσχαιρενομένης της πορείας λόγω του καιρού και της ελλείψεως χόρτου και κτηνών. Συγκοινωνία εξακολουθεί προσκρούουσα εις δυσχερείας της Γαλλ. Σιδ. Εταιρείας και εις έλλειψιν ατμομηχανών.Συγκέντρωσις των σιτηρών διηυκολύνθη υπό των στρατιωτικών αυτοκινήτων. Ο στρατηγός κ. Μανέττας αφίχθη σήμερον μεταβαίνων εις Διδυμότειχον. Ο αρχιστράτηγος κ. Νίδερ διέθεσεν άπαντα τα μέσα του στρατεύματος προς ανακούφισιν των προσφύγων. Στενή πάντοτε υπάρχει συνεργασία μετά του κ. Κατεχάκη και των διοικητικών αρχών.» Ε. ΒΗΜΑ 18-10-1922 (παλαιό ημερ.)\n«Διάβαση του Έβρου.»\nΕντωμεταξύ στις 17 Οκτωβρίου (παλαιό ημερ.) επισκέφτηκε την πόλη μας και ο Απόστολος Δοξιάδης ο οποίος την περίοδο 1922-1924 διετέλεσε υπουργός του Υπουργείου Περιθάλψεως:\n«ΑΛΕΞ/ΠΟΛΙΣ 18. Χθες την πρωίαν αφίκετο ενταύθα ο Υπουργός της Περιθάλψεως κ. Δοξιάδης μετά της ακολουθίας του, αφού εσταύθμευσεν εις Δράμαν. Αμέσως εδέχθη τας επιτροπάς Φερρών, Ξάνθης και Γκιουμουλτζίνης. Άυπνος και ακούραστος επελήφθη όλων των ζητημάτων των προσφύγων, συνεργασθείς με τας Αρχάς, την Επιτροπήν της Κοινωνίας των Εθνών και μετά του Αμερικανικού Ερυθρού Σταυρού. Κατόπιν συνειργάσθη μετά του κ. Κατεχάκη, επειγόμενος να επιστρέψη εις Αθήνας, όπως συναντηθή μετά του κ. Νάνσεν επιστρεφόμενος εκ Κωνσταντινουπόλεως. ...\nΟ κ. Δοξιάδης συνειργάσθη μετά των κ. Φημερέλη, Τζηρίτη, Τουντζή και του Συνδέσμου Κυριών και δ/δων όστις θα ενισχυθή οικονομικώς ινα εξακολουθήση την δράσιν του. Επι πλέον ανετέθη εις τούτον η διανομή γάλακτος και ρουχισμού. Μικτή επιτροπή αξιωματικών και κυριών διενεργεί επιτάξεις οικημάτων ετέρα επιτροπή διενεργεί την εγκατάστασιν των προσφύγων εις την περιφέρειαν του Δεδεαγατς. Ο υγειονομικός επιθεωρητής Ελευθεριάδης εν συνεννοήσει μετά των Στρατιωτικών αρχών ανέλαβεν την εγκατάστασιν υγειονομικών σταθμών και νοσοκομείων προσφύγων. Ο κ. Δοξιάδης εξακολουθεί συνεχώς τας συνεργασίας του μετά των παραγόντων του τόπου.» ΜΑΚΕΔΟΝΙΑ 19-10-1922 (παλαιό ημερ.).\nΤην επόμενη ημέρα στην ίδια εφημερίδα διαβάζουμε:\n«Λόγω της υπερσυγκεντρώσεως των προσφύγων κατερχομένων εκ των οδών Διδυμοτείχου προς Δεδεαγατς, ο Υπουργός κ. Δοξιάδης διέταξε 48ωρον αναστολήν των κινήσεων όπως επιτευχθή η αραίωσις των συγκεντρωθέντων ενταύθα προς την Αν. Μακεδονίαν και τους νομούς Ξάνθης και Γκιουμουλτζίνης. Η τοιαύτη επείγουσα απόφασις εκρίθη επιτακτική, καθόσον η υπερσυγκέντρωσις εις Δεδεαγατς εδημιούργει σοβαρούς επισιτιστικούς και υγιεινούς κινδύνους. Συγχρόνως εσχηματίσθη τοπική επιτροπή, ήτις ανέλαβε την κατανομήν των ερχομένων προσφύγων εις τας περιφερείας της Δυτικής Θράκης και της Αν. Μακεδονίας. Οργανούνται ειδικαί αμαξοστοιχίαι μεταφέρουσαι εις τους τόπους εγκαταστάσεως. Απεφασίσθη όπως οι πληθυσμοί του Νομού 40 Εκκλησιών και μέρος του Νομού Αδριανουπόλεως και των μεσογείων του Νομού Ραιδεστού, εγκατασταθούν εις πόλεις και χωρία και τσιφλίκια Μοναστηριακά του Νομού Γκιουμουλτζίνης, Δράμας και Σερρών. Εις την Επιτροπήν της αποστολής και κατανομής των προσφύγων συμμετέχουν οι πρώην πληρεξούσιοι Θράκης. Επίσης απεφασίσθη όπως εις τον σταθμόν Δεδεαγατς εγκατασταθή επιτροπή κυριών ήτις να παρέχη εις τους αφικνουμένους, είτε οδικώς, είτε Σιδ/κως ζωμόν μετά φαγητού και τείου. Ετέρα επιτροπή κυριών ανέλαβε την διανομήν ζακχάρως, καφέ, τείου, μακαρονίων, και ορίζης προς τους διαμένοντας πρόσφυγας εις Δεδεαγατς, δωρηθέντων υπό της Αμερικανικής Επιτροπής Περιθάλψεως. Επίσης ήρχισεν η λειτουργία του Γραφείου παροχής ασπρορούχων. Τρίτη επιτροπή κυριών ανέλαβεν όπως επισκέπτεται τας οικογενείας των προσφύγων, εξετάζη τας επειγούσας αυτών ανάγκας και καθιστά ενημέρους τας αρχάς και τας ξένας επιτροπάς. Κατόπιν συνεργασίας του αρχιστρατήγου Νίδερ μετά του υπουργού Δοξιάδου εκανονίσθη το ζήτημα της επιτάξεως οικιών και της κατανομής του πληθυσμού. Ο αρχιστράτηγος κ. Νίδερ παρέσχεν ταχέως μετά μεγίστης προθυμίας πάσαν δυνατήν βοήθειαν, συντελέσας εις την διευκόλυνσιν του έργου της προσφυγικής μετακινήσεως. Η υγιεινή κατάστασις απησχόλησεν τας αρχάς κατόπιν μακράς συνεργασίας του Υγειονομικού Επιθεωρητού κ. Ελευθεριάδου και του Αρχιάτρου Καναβάτσογλου. Η Στρατιά εχορήγησεν υλικόν και φάρμακα, ίδρυσε προσφυγικόν ιατρείον και πρόχειρον Νοσοκομείον.» ΜΑΚΕΔΟΝΙΑ 20-10-1922 (παλαιό ημερ.).\nΗ κατάσταση πλέον στην πόλη μας ήταν δραματική. Στο ΕΛΕΥΘΕΡΟ ΒΗΜΑ στις 24-10-1922 (παλαιό ημερ.) διαβάζουμε από την ανταπόκριση του Μιχ. Ροδά:\n«Αρκεί να μείνη κανένας δέκα ημέρας εις το Δεδεαγατς δια να γηράση κατά δέκα τουλάχιστον χρόνια. Όλοι πνίγονται εδώ κάτω από την προσφυγικήν συμφοράν. Χιλιάδες οικογενειών τρυπώνουν κάτω από τας αποσκευάς των και περνούν την νύκτα. Πολιορκούν τους φούρνους και τας πηγάς, παίρνουν την λάσπην και το θολό νερό και επανέρχονται εις τη κρύπτην των να ξεγελάσουν τον στόμαχόν των.»\n«Ο υπουργός Περιθάλψεως Απόστολος Δοξιάδης, με μέλη επιτροπής εγκατάστασης προσφύγων σε καταυλισμό προσφύγων.»\nΑλλά και ο ανταποκριτής του «Ηνωμένου Αμερικανικού Τύπου» ο οποίος γύρισε τη Θράκη περιέγραψε με τα μελανότερα χρώματα την τραγική κατάσταση που επικρατούσε. Η ανταπόκριση του αυτή δημοσιεύθηκε στην εφημερίδα «ΕΜΠΡΟΣ» στις 24-10-1922 (παλαιό ημερ.) με τίτλο «Η ΑΝΙΣΤΟΡΗΤΟΣ ΘΡΑΚΙΚΗ ΤΡΑΓΩΔΙΑ»*:\n«Κατά την εν τη Δυτική Θράκη περιοδείαν μου ευρέθην προ δυστυχίας φρικωδεστάτης. Πρόσφυγες πανικόβλητοι ευρίσκονται άλλοι ασφυκτικώς εντός βαγονίων, άλλοι επι κλιμάκων και υπεράνω βαγονίων. Τοιούτος συνωστισμός προκαλεί κατά μέσον όρον τέσσαρας θανάτους εις έκατον συρμόν από Καραγάτς μέχρι Θεσσαλονίκης. Εντός των βαγονίων συμβαίνουσι πολλοί πρόωροι θάνατοι και γεννήσεις. Σύζυγος πρόσφυγος φονευθέντος εν Μ. Ασία τεκούσα δίδυμα έρριψε αυτά εκ του παραθύρου, ριφθείσα κατόπιν και η ιδία. Παρα τας περί ασφαλείας διαβεβαιώσεις των Συμμαχικών επιτροπών, ολίγαι μόνον εκατοντάδες Ελλήνων παραμένουσιν ακόμη εν Ανατολική Θράκη. Από εβδομήκοντα πέντε χιλιάδες τόννων σίτου ανήκοντος εις Έλληνας εσώθησαν μόνον 6 χιλιάδες. Η διαρπαγή και η λεηλασία των ελληνικών οικιών της Ανατολικής Θράκης υπό των Τούρκων εξακολουθούσι. Το Δεδεαγάτς είνε η κυρία έδρα της δυστυχίας, το θέαμα της οποίας προκαλεί τα δάκρυα και του πλέον ασυγκινήτου ανθρώπου. Οι μόνιμοι κάτοικοι του Δεδεαγάτς ανερχόμενοι εις 6 χιλιάδας είνε ηναγκασμένοι σήμερον να δέχωνται εντός της πόλεως δέκα χιλιάδας πρόσφυγας, ενώ αφ’ετέρου οκτώ χιλιάδες διαιτώνται εις σκηνάς τοποθετημένας εις έδαφος λασπώδες. Εκάστη σκηνή στεγάζει τρεις οικογενείας κατά μέσον όρον. Οπουδήποτε ευρεθή η λέξις Αμερική προκαλεί συγκλονιστικήν συγκίνησιν. Έκαστος πρόσφυξ αναμένει εξ Αμερικής μετά πεποιθήσεως την σωτηρίαν αυτού όσον και της οικογενείας του από του επικειμένου λιμού μέχρις ότου καταστή ικανός να αυτοσυντηρηθή.»\nΣτα μέσα Δεκεμβρίου 1922 ο Διοικητής της Στρατιάς Θράκης Αντιστράτηγος Νίδερ παραιτήθηκε και αντικαταστάθηκε από τον μέχρι τότε Υπουργό των Στρατιωτικών Θεόδωρο Πάγκαλο, ο οποίος συνέχισε με εντατικούς ρυθμούς την οργάνωση της Στρατιάς πλέον του Έβρου. Παράλληλα άρχισαν να κατασκευάζονται στην πόλη μας προσφυγικοί συνοικισμοί. Στην εφημερίδα «ΜΑΚΕΔΟΝΙΑ» με τίτλο «ΕΝΑΣ ΝΕΟΣ ΠΡΟΣΦΥΓΙΚΟΣ ΣΥΝΟΙΚΙΣΜΟΣ ΕΙΣ ΤΗΝ ΑΛΕΞΑΝΔΡΟΥΠΟΛΙΝ» δημοσιεύθηκε στις 30-1-1923 (παλαιό ημερ.) ένα άρθρο του ανταποκριτή της εφημερίδας με το ψευδώνυμο ΔΕΔΕΑΓΑΤΣΙΑΝΟΣ:\n«ΔΕΔΕΑΓΑΤΣ, 23 Ιανουαρίου. -Μια τελετή απλή, σεμνή και συγκινητική, εγένετο χθες εις την πόλιν μας. Ετελέσθησαν τα εγκαίνια του νέου συνοικισμού των ναυτικών προσφύγων, ο οποίος ανηγέρθη εις το δυτικόν άκρον της πόλεως, πλησίον της θαλάσσης. Ως είνε γνωστόν, η Κυβέρνησις, μετά τον πρώτον σάλον του κατακλυσμού των προσφύγων και την «όλως πρόχειρον στέγασιν αυτών, μεριμνά δια την οριστικήν και άνετον εγκατάστασιν των δυστυχών τούτων, αναλόγως της τάξεως και του επαγγέλματος των. Δεν γνωρίζομεν τι έχει γίνει εις τα άλλα κέντρα, ενταύθα όμως η προσπάθεια αύτη του Κράτους, χάρις εις την εξαιρετικήν δραστηριότητα των αρμοδίων υπαλλήλων, εσημείωσε μίαν περιφανή πρόοδον. Τέσσαρες συνοικισμοί με περισσοτέρας των 200 οικιών έκαστος, έχουν κτιστεί ήδη πλησίον του Δεδεαγάτς, δια τους πρόσφυγας. Δύο γεωργικοί, εις δι’αστικάς οικογενείας και είς δια τους ναυτικούς. Και εξακολουθούν να κτίζωνται νέαι οικίαι και να εγκαθίστανται διαρκώς προσφυγικαί οικογένειαι. Και οι συνοικισμοί αυτοί δεν αποτελούνται από προχείρους καλύβας η απλά στέγαστρα. Είναι πολίχναι αληθιναί κτισμέναι με ρυθμόν και σχέδιον. Δεν λείπουν ούτε αι πλατείαι, ούτε το σχολείον, ούτε η εκκλησία. Σπίτια με ξυλίνους σκελετούς και πλίνθους, από τέσσαρα δωμάτια έκαστον, κανονικά και κομψά, μικρά μέγαρα. Αρχικώς στεγάζονται ανα δύο οικογένειαι είς έκαστον, μετά την αποπεράτωσιν όμως των οικημάτων θα είνε έν δι’εκάστην οικογένειαν.Ο συνοικισμός των ναυτικών υπερέχει των άλλων, λόγω της θέσεως του. Είνε εις την προέκτασιν του δυτικού άκρου της πόλεως και πρό της θαλάσσης. Μία πλατεία λεωφόρος χωρίζει τας κομψάς οικίας από τους μικρούς βράχους, που δέρνουν τα κύματα. Μία εξέδρα εμπρός εις την θάλασσαν, εις την οποία θα τραβούν το κρασάκι των οι κουρασμένοι ναυτικοί, και η οποία ασφαλώς θα γίνη το καλύτερον θερινόν κέντρον του Δεδεαγάτς, δίδει εις τον συνοικισμόν μίαν όψιν ευρωπαϊκής πόλεως. Ενταύθα εγκαθίστανται οι ναυτικοί πρόσφυγες της Αίνου, των Δαρδανελλίων, του Πόντου και των άλλων μερών. Όλων των οικιών αι προσόψεις είνε προς την θάλασσαν. Απέναντι φαίνεται η Αίνος, εις το βάθος τα Δαρδανέλλια, και πολύ βαθύτερα μαντεύει τις τον Πόντον. Έτσι κάθε στιγμή οι πικραμένοι πρόσφυγες θα βλέπουν την θάλασσαν και θα ατενίζουν με ελπίδα τον τόπον των.Η τελετή της εγκαταστάσεως ήτο πολύ συγκινητική. Είχον προσέλθη άπασαι αι αρχαί της πόλεως πολιτικαί και στρατιωτικαί, και αρκετός κόσμος. Οι ναυτικοί πρόσφυγες, θαλασσοδερμένοι και ηλιοκαυμένοι όλοι οικογενειακώς. Ο Μητροπολίτης Γερβάσιος βοηθούμενος από τους ιερείς των προσφύγων έψαλλον τον αγιασμόν. Οι θαλασσινοί ασκεπείς με δακρυσμένα μάτια παρακολουθούν την τελετήν. Βλέπουν τα ωραία νέα σπίτια των ο νούς των όμως πετά εις τας πτωχικάς καλύβας του τόπου των. Μετά τον αγιασμόν ο Σεβασ. Μητροπολίτης ομιλεί εμπνευσμένα δια το έργον της Κυβερνήσεως όσον αφορά την προστασίαν των προσφύγων. Προτρέπει να ελπίζωμεν εις την Επανάστασιν και να πιστεύωμεν εις το μέλλον. Ακολούθως ο Δήμαρχος της πόλεως κ. Αλτιναμάζης με ωραίους λόγους χαιρετά τους νέους πολίτας του Δήμου του, εκφράζει την στοργήν αυτού και των πολιτών προς τους ατυχείς αυτούς συνιστών νομιμοφροσύνην και εργατικότητα και προτρέπει να μη λησμονήσωσι ποτέ τας παλαιάς των οικίας διότι θα υπάγουν πάλιν εις αυτάς, διότι αυτό θέλει η ελληνική ψυχή. Ζητωκραυγαί υπέρ του Έθνους, της Επαναστάσεως και του Στρατού εκάλυψαν τους τελευταίους λόγους του κ.Δημάρχου και η σεμνή τελετή έληξεν. Δεν θα εξάρωμεν το έργον ούτε της Κυβερνήσεως ούτε της Γεν.Διοικήσεως Θράκης δια την μέριμναν των υπέρ των προσφύγων. Είνε γνωσταί αι εξαιρετικαί φροντίδες και αι μεγάλαι δαπάναι υπέρ του σκοπού αυτού. Ανάγκη όμως να εξαρθή η εργατικότης και η αυταπάρνησις των υπαλλήλων των εντεταλμένων την εκτέλεσιν των αποφάσεων. Η εργασία η οποία έγινεν εις το Δεδεαγάτς δια την στέγασιν των προσφύγων ασφαλώς δεν έχει γίνει εις άλλα μέρη. Οφείλεται δι αύτη εις την δραστηριότητα του διευθυντού του ενταύθα τμήματος του Εποικισμού κ. Μαγκληκέα και του βοηθού του κ. Θεοδωρίνου κ.λ Οι συνοικισμοί είνε έργα του ακούραστου αυτού ανθρώπου. Εντός μηνός έκτισε πόλεις ολοκλήρους. Δια τούτο μετά το τέλος της τελετής ο Μητροπολίτης. ο Νομάρχης, ο Μέραρχος, ο Δήμαρχος και όλοι οι παρευρεθέντες έσφυγξαν την χείρα του Μαγκλήκεα και τον συνεχάρησαν θερμότατα δια το έργον του.»\n«Στα περίχωρα του Δεδέαγατς.»\nΗ συνθήκη της Λωζάνης 11 Ιουλίου 1923 (νέο ημερ.) έκλεισε οριστικά την τραγωδία και επικύρωσε την οδύσσεια της άφιξης των προσφύγων εξαιτίας της ανταλλαγής των πληθυσμών, που είχε αρχίσει με το Σύμφωνο για την ανταλλαγή πληθυσμών μεταξύ Ελλάδας και Τουρκίας της 30ής Ιανουαρίου 1923 (παλαιό ημερ.), και τις δυσκολίες της ρίζωσης και κοινωνικής ένταξης στο σώμα της Ελλάδας, αφού οι «ανταλλάξιμοι» εκατέρωθεν δεν είχαν το δικαίωμα της επιστροφής στις πατρογονικές εστίες. Το Ελληνικό κράτος εξαιτίας της Μικρασιατικής εκστρατείας ήταν εξαντλημένο οικονομικά και υποχρεωμένο να θρέψει, να στεγάσει, να περιθάλψει, να τονώσει ηθικά και να εντάξει κοινωνικά 1.500.000 Μικρασιάτες πρόσφυγες.\nΣυμπερασματικά για να μιλήσουμε με αριθμούς παραθέτουμε ένα απόσπασμα από το Λεύκωμα Θρακης - Μακεδονιας 1932 του εκδότη Δρακόπουλου και ειδικότερα από τη μελέτη του ΝΙΚ. ΠΑΠΑΔΟΠΟΥΛΟΥ (ΤΕΩΣ ΠΡΟΪΣΤΑΜΕΝΟΥ ΣΤΑΤΙΣΤΙΚΗΣ Δ.Ε.Θ) που αφορά την εγκατάσταση των προσφύγων στην περιφέρεια της Αλεξανδρούπολης:\n«Αριθμός ανεγερθέντων συνοικισμών 62\nΕγκατεστημέναι οικογ. 5.073 άτομα 21.950\nήτοι κατά προελεύσεις:\nΘρακών οικογ. 2.807 άτομα 12.522\nΜικρασιατών οικογ. 714 άτομα 2.924\nΠοντίων οικογ. 547 άτομα 2.160\nΚαυκασίων οικογ. 227 άτομα 923\nεκ Βουλγαρίας οικογ. 359 άτομα 1.562\nδιάφοροι οικογ. 419 άτομα 1.829\nΕκ τούτων τυγχάνουσι 936 κτηνοτρόφοι, 39 αλιείς, 13 κηπουροί, 42 ποιμένες, 24 σηροτρόφοι, 15 μυλωθροί, 38 ιερείς και διδάσκαλοι, 140 μικροεπαγγελματίαι οι δε λοιποί καθαρώς γεωργοί.»\n«ΧΑΡΤΗΣ ΣΠΑΝΟΥ ΚΛΜ 1 10000.»\nΜε μια τραγωδία λοιπόν σημαδεύτηκε η πόλη μας στα πρώτα της βήμα του ελεύθερου βίου της ύστερα από την ενσωμάτωση της στον εθνικό κορμό: το δράμα των χιλιάδων προσφύγων εξαιτίας της Μικρασιατικής καταστροφής. Χάρη όμως στις προσπάθειες των κατοίκων της και ιδίως των προσφύγων που προσαρμόστηκαν στο νέο τους περιβάλλον, ξεπεράστηκαν οι αντιξοότητες και η πόλη κατόρθωσε να αναπτυχθεί. Μόνο στους παλαιότερους πλέον θυμίζουν κάτι οι λέξεις «Τσιμεντένια», «Καραγατσιανά» και «Απολλωνιάδα», που παραπέμπουν στους προσφυγικούς συνοικισμούς που έγιναν την εποχή εκείνη.\n1. Αρχείο εφημερίδων «ΜΑΚΕΔΟΝΙΑ», «ΕΜΠΡΟΣ» και «ΕΛΕΥΘΕΡΟΝ ΒΗΜΑ»\n2. ΕΠΙΧΕΙΡΗΣΕΙΣ ΕΙΣ ΘΡΑΚΗΝ (1919-1923), Δ/ΝΣΙΣ ΙΣΤΟΡΙΑΣ ΣΤΡΑΤΟΥ\n3. ΙΣΤΟΡΙΚΟ ΛΕΥΚΩΜΑ 1922 Ο ΜΕΓΑΛΟΣ ΞΕΡΙΖΩΜΟΣ NATIONAL GEOGRAPHIC\n4. Λεύκωμα Θράκης - Μακεδονίας 1932 του εκδότη Δρακόπουλου.-\nΦωτοαρχείο : Γεωργίου Π. Αλεπάκου\nΑναρτήθηκε από Αλεπάκος Πέτρος του Γεωργίου στις 12:01 μ.μ.\nΌταν η Αλεξανδρούπολη δάκρυσε «η ανιστόρητος θρακι...


Paraktios.gr » ΝΕΑ ΔΗΜΟΚΡΑΤΙΑ\nΚατηγορία: ΝΕΑ ΔΗΜΟΚΡΑΤΙΑ\nparaktios 26 Οκτωβρίου 2021\nΘέλω να ευχαριστήσω από τα βάθη της καρδιάς μου τα μέλη της Νέας Δημοκρατίας, που με τίμησαν με την ψήφο τους και την εμπιστοσύνη τους στις εκλογές για την Προεδρία\nΝΕΑ ΔΗΜΟΚΡΑΤΙΑ ΤΟΠΙΚΑ ΝΕΑ\nΗ Βανίτα Σωφρόνη η νέα Πρόεδρος της Δ.Ε.Ε.Π Αν. & Β Αττικής – Ο Ν. Γαλάνης Πρόεδρος της ΔΗΜΤΟ Σαρωνικού\nΗ Βανίτα Σωφρόνη, σύμφωνα με ανεπίσημες πληροφορίες, έλαβε 3276 ψήφους έναντι 2757 που έλαβε ο έτερος υποψήφιος Ανδρ. Γλαβάς όμως αναμένεται η επίσημη ανακοίνωση των Οργάνων για τον ακριβή αριθμό\nΕσωκομματικές εκλογές ΝΔ. Ξεκίνησε η εκλογική διαδικασία στην ΔΗΜ.Τ.Ο. Σαρωνικού.\nparaktios 24 Οκτωβρίου 2021\nΗ εκλογική διαδικασία των εσωκομματικών εκλογών στην ΔΗΜ.Τ.Ο. Σαρωνικού ξεκίνησε . Καλή Επιτυχία σε όλους τους υποψήφιους\nΦΑΝΗ ΚΟΡΩΝΑΙΟΥ – Υποψήφια Πρόεδρος ΔΗΜ.Τ.Ο. Σαρωνικού\nΣτις εσωκομματικές εκλογές της Νέας Δημοκρατίας, που θα διεξαχθούν την Κυριακή 24 Οκτωβρίου, έχουν δικαίωμα ψήφου όλα τα ταμειακώς ενήμερα μέλη του κόμματος. Τα μέλη της ΔΗΜ.Τ.Ο. Σαρωνικού μπορούν, από τις\nΦΙΛΙΩ ΚΑΡΑΚΙΟΥΛΑΦΗ – ΥΠΟΨΗΦΙΑ ΠΡΟΕΔΡΟΣ ΔΗΜ.Τ.Ο. Σαρωνικού\nΦΙΛΙΩ ΚΑΡΑΚΙΟΥΛΑΦΗ - ΥΠΟΨΗΦΙΑ ΠΡΟΕΔΡΟΣ ΔΗΜ.Τ.Ο.\nΕσωκομματικές Εκλογές ΝΔ 24/10/21 – Προεκλογικό spot Νίκου Γαλάνη Υποψήφιου Προέδρου ΔΗΜΤΟ Σαρωνικού\nΕσωκομματικές Εκλογές ΝΔ 24/10/21 - Προεκλογικό spot Νίκου Γαλάνη Υποψήφιου Προέδρου ΔΗΜΤΟ\nΦιλιώ Π. Καρακιουλάφη. Υποψήφια Πρόεδρος ΔΗΜΤΟ Σαρωνικού\nΑγαπητά μέλη της ΔΗΜ.ΤΟ Σαρωνικού, Τη Κυριακή 24 Οκτωβρίου ψηφίζουμε για Πρόεδρο ΔΗΜ.Τ.Ο. και μέλη τοπικών επιτροπών καθώς και για Πρόεδρο και μέλη Δ.Ε.Ε.Π.. Η υποψηφιότητα μου για το αξίωμα της Προέδρου\nΝίκος Γαλάνης. Υποψήφιος Πρόεδρος ΔΗΜΤΟ Σαρωνικού\nΦανή Κορωναίου. Υποψήφια Πρόεδρος ΔΗΜΤΟ Σαρωνικού\nΜε πίστη, στις αρχές και την ιδεολογία της μεγάλης μας παράταξης, της Νέας Δημοκρατίας. Με συνέπεια και υψηλό αίσθημα ευθύνης, απέναντι στην κοινωνία και τους ανθρώπους της. Με στόχο, να υπηρετήσουμε με\nΕΚΠΟΜΠΗ ¨ΑΝΑΤΟΛΙΚΟΣ ΑΝΕΜΟΣ" ΝΕΑ ΔΗΜΟΚΡΑΤΙΑ\nparaktios 10 Οκτωβρίου 2021\nH Βανίτα Σωφρόνη, Υποψήφια Πρόεδρος Δ.Ε.Ε.Π. (ΝΟ.Δ.Ε.) Βόρειας & Ανατολικής Αττικής, προσκεκλημένη του Μέμου Ξυγκάκη στην εκπομπή ΑΝΑΤΟΛΙΚΟΣ ΑΝΕΜΟΣ, την Κυριακή 10 Οκτ, μιλάει για τους λόγους που την παρακίνησαν\nΕσωκομματικές ΝΔ: Η Ελένη Θωμά αποσύρει την υποψηφιότητά της για την ΔΗΜ.ΤΟ και συμπορεύεται με την Βανίτα Σωφρόνη στην ΝΟΔΕ


Απλή αρχιτεκτονική κατασκευή, σύνθετη οικιακή πραγματικότητα. Το δίκτυο της στέγασης στην ΥΜΙΒ Κρήτη - aegeussociety\nΑπλή αρχιτεκτονική κατασκευή, σύνθετη οικιακή πραγματικότητα. Το δίκτυο της στέγασης στην ΥΜΙΒ Κρήτη\nΕμμανουέλα Αποστολάκη Κρητικά Χρονικά 33 (2013), 9-33\nΣτη μακρόχρονη έρευνα της προϊστορικής Κρήτης ο χώρος της απλής κατοικίας και η ζωή που αυτός περιέκλειε προσήλκυσαν περιορισμένο ενδιαφέρον. Για λόγους που έχουν αναλυθεί, υπό την επίδραση του βικτωριανού εξελικτισμού της εποχής τού Α. Evans και του πολιτισμικο-ιστορικού παραδείγματος του V. G. Childe, η αρχαιολογική έρευνα στο νησί στράφηκε από νωρίς στο θεωρούμενο ως απόγειο της προϊστορικής ζωής του, χρονικά κυρίως στις περιόδους λειτουργίας των ανακτόρων και από πλευράς υλικής παραγωγής στο περιβάλλον των ανακτόρων και της ελίτ. Καθιερώθηκε έτσι μια ερμηνευτική προσέγγιση για την προϊστορική κοινωνία, βάσει της οποίας οι ποικίλες εκφάνσεις της ανθρώπινης δράσης καθορίζονταν, ελέγχονταν και μεταβάλλονταν με τη βούληση και τις ανάγκες της ισχυρής άρχουσας τάξης.


Η ηθική και οικονομική καταστροφή της χώρας! ~ gianniotis\nΕδώ και δύο χρόνια, δεν έχει υπάρξει ημέρα που η κυβέρνηση των ΣΥΡΙΖΑΝΕΛ να μην έχει δείξει τις προθέσεις της και μέσω αυτών, το αληθινό της πρόσωπο. Έχει πια γίνει σαφές και στον στοιχειωδώς ασχολούμενο με τα κοινά, πολίτη, πως το μόνο που κάνει είναι να συνεχίζει να καταστρέφει τη χώρα, όχι τόσο οικονομικά (αυτό χάρη στη στενή επίβλεψη των Ευρωπαίων), αλλά κυρίως ηθικά.\nΔιότι ηθικά καταστράφηκε η χώρα, προτού ... καταστραφεί οικονομικά. Στη διάρκεια της μεταπολίτευσης οι Έλληνες έχασαν κάθε επαφή με την αλήθεια και εναγκαλίστηκαν με αυταπάτες. Ψυχοπαθολογικό σύμπτωμα που ήρθε να επιβεβαιώσει από τα έδρανα του κοινοβουλίου το γέννημα θρέμμα αυτής (της μεταπολίτευσης), ο Αλέξης Τσίπρας. Αυταπάτες, βασισμένες σε θεωρίες συνωμοσιών και προπαγάνδα, που υπονόμευσαν αξίες και ιδανικά.\nΑπό το ΝΑΤΟ, την Αμερική, τον ιμπεριαλισμό, την ΕΟΚ και τη δεξιά, κατά τη διάρκεια της μεταπολίτευσης, έτσι και σήμερα, η παράδοση που θέλει να βλέπει εχθρούς παντού, συνεχίζεται. Για την κυβέρνηση ΣΥΡΙΖΑΝΕΛ εχθρός της Ελλάδας σήμερα είναι ο νεοφιλελευθερισμός, ο Σόιμπλε, η Μέρκελ, το ΔΝΤ, ο ΓΑΠ, ο Βενιζέλος, ο Πρετεντέρης, ο Άδωνις, φυσικά, πάντα η δεξιά και δεν ξέρω ποιος άλλος.\nΗ κατασκευή εχθρών δεν αφήνει περιθώρια σκέψης. Επί 40 χρόνια δημιουργήσαμε και συντηρήσαμε εχθρούς-φαντάσματα. Λίγοι ήταν αυτοί που πήγαν τη σκέψη τους ένα βήμα παραπέρα, κατανοώντας πως η χώρα χρεοκόπησε όχι λόγω της απειλής του νεοφιλελευθερισμού (που ούτε μέχρι τα σύνορα δεν έφτασε), αλλά, επειδή, εν έτη 2016 μ.Χ., σε όλη την επικράτειά της υπάρχει μόνο μια σιδηροδρομική γραμμή (Αθήνα-Θεσσαλονίκη) και με αυτή, για να ταξιδέψεις, φτύνεις αίμα.\nΗ Ελλάδα είναι ο γραφικός του χωριού που αγωνίζεται να προστατέψει π.χ. τον δημόσιο χαρακτήρα των σιδηροδρόμων από τα «κοράκια», όταν αυτά έχουν φτάσει στο φεγγάρι. Στη χώρα αυτή, η ίδια γραφικότητα αποτυπώνεται παντού. Η τρομοκρατία θεωρείται επανάσταση, η επέμβαση της αστυνομίας σε μια περιοχή της Αθήνας θεωρείται «βία» (κατά την κα Σία Αναγνωστοπούλου), ενώ σε άλλη περιοχή, ή απέναντι στους συνταξιούχους είναι παρέμβαση, η απόλυση δημοσίου υπαλλήλου είναι το πρόσωπο του νεοφιλελευθερισμού, η αξιοποίηση δημόσιας περιουσίας είναι ξεπούλημα, η απουσία ελέγχου στους δρόμους είναι ελευθερία, η δυνατότητα του μαθητή να κλείνει το σχολείο, όποτε εκείνος το αποφασίσει, είναι δημοκρατία και ο λαός είναι κυρίαρχος.\nΔυστυχώς, στη διάρκεια της μεταπολίτευσης πλουτίσαμε υλικά, αλλά, ηττηθήκαμε ηθικά. Είναι αυτή η χρεοκοπία που σε θέλει μίζερο, ηττημένο και μόνο, να φαντάζεσαι γύρω σου εχθρούς και να παλεύεις μαζί τους.\nΕδώ ακριβώς είναι ο ρόλος και η μεγάλη ευθύνη σήμερα της αξιωματικής αντιπολίτευσης. Να κόψει το, 40 ετών, νήμα λαϊκισμού και δημαγωγίας. Να έρθει σε ρήξεις με παγιωμένες και απαρχαιωμένες αντιλήψεις. Να δώσει και πάλι νόημα σε αξίες και ιδανικά που σπιλώθηκαν και δυσφημίστηκαν κατά τη διάρκεια της μεταπολίτευσης.\nΗ Νέα Δημοκρατία, δεν μπορεί να σέρνεται πίσω από την κυβέρνηση. Οφείλει να πείσει και πείθει αυτός που έχει δική του πρόταση, όχι αυτός που απαντά στις προτάσεις των άλλων. Το μοίρασμα του πλεονάσματος στους συνταξιούχους είναι ένα παράδειγμα. Το πλεόνασμα αυτό ΔΕΝ έπρεπε να δοθεί στους συνταξιούχους. Οι λόγοι είναι πολλοί και οι ΝΔ δεν έπρεπε τους αναδείξει και να καταψηφίσει.\nΔεν περιμένει κανείς ο Κυριάκος Μητσοτάκης να αλλάξει την Ελλάδα από τη μια μέρα στην άλλη, επιβάλλοντας τις όποιες αλλαγές. Οφείλει όμως να φέρει προτάσεις για ριζικές αλλαγές και να βάλει θέματα-ταμπού στο τραπέζι. Να τολμήσει να πει πως απολύσεις στο δημόσιο πρέπει να γίνονται, να πει πως ο αστυνομικός είναι αστυνομικός και όχι ο «μπάτσος» που πάνω του ο καθένας βγάζει τα σώψυχά του για την άδικη κοινωνία, να πει πως οι αγρότες και κάθε άλλη επαγγελματική τάξη, δεν επιτρέπεται να διακόπτουν την εύρυθμη λειτουργία του κράτους, να πει πως οι κομματικές νεολαίες δεν μπορούν πια να έχουν τον ρόλο που μέχρι σήμερα είχαν στα πανεπιστήμια, να πει πως ο δεν είναι κυρίαρχος ο λαός, αλλά ο νόμος.\nΥπάρχει εκεί έξω κόσμος που γνωρίζει τις αιτίες της χρεοκοπίας μας αλλά είναι δύσπιστος προς τους πολιτικούς, άλλοι τόσοι που άρχισαν να αντιλαμβάνονται το πρόβλημα και πολλοί που είναι έτοιμοι να ακολουθήσουν τον πολιτικό που νιώθει σίγουρος για τον εαυτό του. Να νιώσουν πως αυτό που θα πάει να κάνει, σίγουρα, θα ωφελήσει τη χώρα. Αυτοί οι άνθρωποι πρέπει να πειστούν για τις αλλαγές που χρειάζεται να γίνουν. Οι δογματικοί, έτσι κι αλλιώς, δεν θα σε ακολουθήσουν ποτέ. Δεν είναι στη σκέψη τους, η σκέψη.\nΗ Νέα Δημοκρατία, ως αντιπολίτευση και ως κυβέρνηση, δεν αναμένεται να αλλάξει την ελληνική κοινωνία από τη μια μέρα στην άλλη. Οφείλει όμως να φέρει νέες ιδέες και να σπάσει ταμπού δεκαετιών. Να ανοίξει θέματα, βάζοντάς τα στο τραπέζι και προσφέροντάς τα ως τροφή. Τροφή για συζήτηση και σκέψη.


Ninja Gaiden: Master Collection - Review - Bossfight.gr\nPCPlayStation 4ReviewsSwitchVideosXbox One\nΑντώνης Κοντοδήμας Follow on Twitter Send an email 10 Ιουνίου 2021\nΗ σειρά Ninja Gaiden είναι μία από τις μακροβιότερες Ιαπωνικές σειρές στη βιομηχανία του gaming. Χρονολογείται από το 1988 και μετράει πάνω από 15 παιχνίδια και άπειρους φανατικούς παίκτες. Από τις απαρχές του θεωρούνταν μέχρι και πρόσφατα ως μία από τις δυσκολότερες σειρές εκεί έξω. Το Ninja Gaiden πέρασε και άγγιξε από όλες τις εποχές του gaming. Από τα Arcade από όπου και προέρχεται, σε οικιακές και φορητές αργότερα κονσόλες. Το 2004 και με σχεδόν 10 χρόνια απουσίας η σειρά επιστρέφει ανανεωμένη με 3D προοπτική και γραφικά.\nΗ σειρά γνώρισε μεγαλεία και κατά τη διάρκεια της νέας της πορείας. Το Ninja Gaiden: Master Collection φέρνει τα πρώτα παιχνίδια της 3D εποχής στις κονσόλες τρέχουσας γενιάς με βελτιώσεις. Δυστυχώς η συλλογή περιέχει τα Sigma ports των παιχνιδιών αυτών αφού οι πρωταρχικές εκδόσεις των Ninja Gaiden και Ninja Gaiden II δεν υπάρχουν πλέον, με τον πηγαίο κώδικα τους να έχουν χαθεί στο χρόνο. Η συλλογή περιέχει τρία παιχνίδια, τα Ninja Gaiden Sigma και Sigma 2 και το Ninja Gaiden 3: Razor’s Edge.\nΔεν χρειάζεται να σταθούμε πάρα πολύ στο τι διακυβεύονται τα παιχνίδια της συλλογής αφού λίγο πολύ η ιστορία είναι η ίδια και στα τρία. Το Ninja Gaiden διαπραγματεύεται την ιστορία του Ryu Hayabusa, την κεφαλή της φατρίας του χωριού Hayabusa. Όλα τα παιχνίδια ξεκινούν από επιθέσεις στο χωριό της φατρίας και καταλήγουν με τον Ryu να σώζει τον κόσμο από ύψιστες απειλές. Ο Ryu θα ταξιδέψει σε όλο τον κόσμο για να προστατέψει τη πατρίδα του και θα τα βάλει με Θεούς και δαίμονες, θα περάσει δια πυρός και σιδήρου ενώ θα ανταμώσει με παλιές γνωριμίες, συμμάχους και θανάσιμους εχθρούς.\nΑξίζει να σημειωθεί πως η σειρά συνδέεται με ακόμη μια σειρά των Koei Tecmo και Team Ninja, το Dead or Alive από όπου θα παρελάσουν μερικά γνώριμα πρόσωπα στα τρία παιχνίδια της συλλογής. Η πλοκή δεν έχει κάτι το αξιοσημείωτο και κλιμακώνεται με αργούς ρυθμούς, ωστόσο η αστείρευτη δράση είναι που μας ανταμείβει περισσότερο.\nΟ τομέας του gameplay έχει καλές και κακές πτυχές. Αρχικά το gameplay ανάμεσα στα τρία παιχνίδια της συλλογής, μένει ωμό και αναλλοίωτο. Αυτό ναι μεν σημαίνει πως ο χειρισμός μένει ατόφιος αλλά σημαίνει επίσης πως οι ιδιότητες της κάμερας έχουν κολλήσει και αυτές στο παρελθόν, κάτι που δε βολεύει καθόλου ειδικά τους πιο ανειδίκευτους παίκτες αλλά και τους πιο έμπειρους. Η κάμερα είναι fixed πάνω στον Ryu και είναι δύσκολο να εστιάσει πάνω σε εχθρούς οι οποίοι ξεπετάγονται και επιτίθενται από κάθε πιθανή γωνία. Η κάμερα μπορεί να κεντράρει με το R1 ή το RB αλλά δε λειτουργεί το ίδιο καλά με μία ελεύθερη κάμερα και ειδικότερα σε στενούς χώρους δε βολεύει καθόλου.\nΒρήκα πολλές φορές τον εαυτό μου να χάνει επειδή μπαίνοντας σε έναν διάδρομο με χτυπούσαν από μακριά εχθροί από σημεία που δε μπορούσα να δω. Αυτό φυσικά δε βοηθάει στη συνολική εμπειρία αλλά και στην πρόοδο που συνεπώς γίνεται ακόμη πιο δύσκολη από ότι είναι. Ίσως να ήταν εντάξει για τα ιδανικά των 00’s αλλά η αλήθεια είναι πως σήμερα αυτό το σύστημα δε δουλεύει. Τα πράγματα μετά το δεύτερο παιχνίδι της συλλογής βελτιώνονται κάπως με την εστίαση και τη θέση τη προοπτική της όμως ο χειρισμός της παραμένει το ίδιο βάναυσος. Αναμφισβήτητα η κάμερα είναι το πιο αδύναμο σημείο του Ninja Gaiden: Master Collection.\nΣε γενικές γραμμές το gameplay μας ανταμείβει με ασταμάτητη δράση, satisfying αποκεφαλισμούς και διαμελισμούς και ένα πλουσιοπάροχο οπλοστάσιο με κάθε όπλο να παίζει με διαφορετικό τρόπο και δε θα κάνουν κανένα παίκτη να το βαρεθεί. Πέραν της κάμερας οι απαιτήσεις του παιχνιδιού είναι αρκετά υψηλές ακόμη και στη χαμηλότερη δυσκολία που προσφέρει. Υπάρχουν κάποια ζηλευτά mechanics τα οποία δύσκολα βλέπουμε σε μοντέρνα παιχνίδια. Είναι ωραία να επιστρέφεις στα παλιά αρκεί βέβαια να υπάρχουν κάποια όρια. Πέρα από την κάμερα ο χειρισμός αν και κάπως άβολος στέκεται μέχρι και σήμερα με λίγα όμως παράπονα εδώ και εκεί. Για παράδειγμα για κάποιον άγνωστο λόγο ο χειρισμός γίνεται ακόμη πιο “βαρύς” όταν το παιχνίδι μας αλλάζει χαρακτήρα για τις ανάγκες της πλοκής. Και στα τρία παιχνίδια υπάρχουν τμήματα που μπορούμε να παίξουμε ως Ayane, Rachel, Momiji και Kasumi από τη σειρά Dead or Alive όταν το παιχνίδι το απαιτεί αφού πλαισιώνουν τον Ryu στη περιπέτεια του.\nΤέλος, δεν υπάρχει πουθενά επεξήγηση για τα objectives, ποιο μονοπάτι να ακολουθήσει ο Ryu ή πως να χρησιμοποιηθούν οι ειδικές ικανότητες του. Το μενού του παιχνιδιού είναι φτωχό και σε καμία περίπτωση δε λειτουργεί ως companion ενώ ταυτόχρονα δε μας δείχνει καν τις βασικές ρυθμίσεις του παιχνιδιού. Το θέμα της εστίασης του objective κάπως αλλάζει στο δεύτερο παιχνίδι αφού στο Ninja Gaiden Sigma 2 και το Razor’s Edge το ίδιο κουμπί που κεντράρει την κάμερα δείχνει στον Ryu το επόμενο του βήμα.\nΗ συλλογή έρχεται με όλα τα DLC κοστούμια για όλους τους χαρακτήρες που έχουν κυκλοφορήσει για τα παιχνίδια της τριλογίας αλλά μέχρι εκεί. Δυστυχώς δε φέρνει κάτι καινούργιο στο τραπέζι ή νέο επιπρόσθετο υλικό.\nΜε το χέρι στη καρδιά το Ninja Gaiden: Master Collection μετά βίας μπορεί να αποκαλεστεί remaster αφού περισσότερο με επανακυκλοφορία μοιάζει. Τα εφέ όπως οι κεραυνοί, οι φλόγες και τα particles της βροχής έχουν μείνει στη μοίρα τους, τα textures του έχουν απλά υποστεί ένα μικρό και μπακαλίστικο γυάλισμα. Ο φωτισμός πολύ απογοητευτικός και φαίνεται πως οι υπεύθυνοι δεν έδωσαν σημασία. Ακόμη και μία αλλαγή στις ρυθμίσεις φωτισμού προς τα πάνω ή προς τα κάτω κάνει το παιχνίδι πολύ φωτεινό ή σκοτεινό αντίστοιχα. Αντίθετα με τις προκαθορισμένες επιλογές υπάρχουν φορές που ο Ryu δε ξεχώριζε από τους αντιπάλους με σκουρόχρωμες φορεσιές και χανόταν στην μάχη.\nΟι διαφορές ανάμεσα στα σκουρόχρωμα χρώματα είναι ελάχιστα μικρές. Είναι κατανοητό για έναν τίτλο από το 2007 όπως το Ninja Gaiden Sigma να έχει τις ατέλειες του όμως εδώ οι διαφορές είναι μηδαμινές. Όσο για τα opening και τα cinematic όπου υπάρχουν τα πράγματα είναι τραγικά αφού τα κλιπ μείναν απείραχτα. Τη κατάσταση στον οπτικοακουστικό τομέα σώζουν ίσως τα ηχητικά εφέ που θυμίζουν παλιές καλές ταινίες πολεμικών τεχνών αλλά και το Ιαπωνικό voice acting.\nΔυστυχώς η συλλογή έχει πάρα πολλές ελλείψεις ζωτικής σημασίας στην έκδοση για το PC. Αρχικά δεν υπάρχει υποστήριξη σε πληκτρολόγιο και ποντίκι. Δεκτή η χρήση του χειριστηρίου, δεν ταιριάζει στο τρόπο παιξίματος όμως οι βασικές επιλογές όπως το να ξεκινάει το παιχνίδι σε Windowed Mode, να απουσιάζει το κουμπί κλεισίματος της εφαρμογής ή να χρειαστεί να αλλάξει η ανάλυση χειροκίνητα μέσα από τις ιδιότητες του Steam, είναι ανεπίτρεπτο. Το μόνο ίσως θετικό στο port του PC είναι πως και το πιο τελευταίο mid-range μηχάνημα μπορεί να σηκώσει το παιχνίδι και μάλιστα στα 60 frames ανενόχλητα.\nΟι πόροι που χρειάστηκαν για να γίνει αυτό το remaster θα ήταν προτιμότερο να επενδυθούν στην ανάπτυξη ενός νέου παιχνιδιού. Ίσως χρειαζόταν λίγη ακόμη φροντίδα πριν κυκλοφορήσει ωστόσο είναι μια καλοδεχούμενη απόπειρα επανακυκλοφορίας ώστε να αναβιώσει η σειρά παρόλα τα προβλήματα του για τα σημερινά δεδομένα. Στα τεχνικά του όμως τo Ninja Gaiden: Master Collection είναι ένα παράδειγμα remaster προς αποφυγήν σε άλλες εταιρείες και αναμφισβήτητα ένα από τα χειρότερα ports σε PC. Δυστυχώς η νέα συλλογή του Ninja Gaiden μοιάζει με προχειροδουλειά. Καλύτερα να αποφύγετε την έκδοση του PC και να επενδύσετε στην έκδοση κάποιας κονσόλας αφού αμαυρώνει το όνομα της σειράς για αυτό που πραγματικά είναι. Δύσκολα μπορεί να βρει κοινό, μόνη ακτίδα είναι οι φαν του franchise. Τα αρχαία γραφικά, ο χειρισμός και η δυσκολία του βάζουν απαγορευτικό σε πολλούς νέους παίκτες ενώ δεν φέρνει τίποτα νέο στο τραπέζι.\nΠλατφόρμες: PlayStation 4, Xbox One, Switch, PC\nTested on: PC (w/PlayStation and Xbox Controllers)\nΜεγάλη ποικιλία στο gameplay χάρη στη ποικιλία όπλων\nΑπαράδεκτο port για PC\nΈχει δεχτεί ελάχιστες βελτιώσεις στο τεχνικό τομέα\nΑπαρχαιωμένη κάμερα που χαλάει την εμπειρία\nΔεν προσφέρει κάτι καινούργιο


Οι ευθύνες της πολιτικής για την τραγωδία στη Μάνδρα, έχουν ονοματεπώνυμα | Η Αλήθεια\nΟι ευθύνες της πολιτικής για την τραγωδία στη Μάνδρα, έχουν ονοματεπώνυμα\nΔημοσιεύτηκε στις 15/11/2017 στην κατηγορία Γνώμες | 34 σχόλια\nΌταν κάθισα να γράψω αυτό το κείμενο, οι νεκροί από την τραγωδία της Μάνδρας είχαν φτάσει τους 14. Από το πρωί, όταν ακόμα η νεκρή ήταν μόνο μία, μετρούσα τις ώρες της εργασίας μου με την αύξηση της μακάβριας λίστας των νεκρών: Δυο, μετά τρεις, μετά μέσα σε μισή ώρα οι τρεις έγιναν πέντε, μετά επτά, οκτώ, εννέα, δέκα, ένδεκα, μετά δεκατρείς, πριν λίγο δεκατέσσερις, κι ακόμα δεν ξέρω αν η λίστα έχει τελειώσει, ή αν θα μεγαλώσει κι άλλο, ακόμα και πριν τελειώσω αυτό το κείμενο.\nΑς πούμε, στο όνομα των νεκρών, αλλά και των ανυπολόγιστων καταστροφών, τα πράγματα με το όνομά τους: Η τραγωδία στη Μάνδρα έχει υπεύθυνους. Με όνομα κι επώνυμο. Πολύ συγκεκριμένους. Φυσικούς και ηθικούς αυτουργούς. Ακούσαμε στα ραδιόφωνα νωρίς το απόγευμα τον ομότιμο καθηγητή Γεωλογίας στο ΕΚΠΑ κ. Παπαγεωργίου να θυμίζει ότι πάνω από τη Μάνδρα, στην περιοχή της Αγια- Σωτήρας, η ανθρώπινη παρέμβαση, από εγκληματική άγνοια ή από αδιαφορία, είχε κάνει το... θαύμα της! Στην ορεινή αυτή περιοχή υπήρχε παλαιά ένα ολόκληρο δίκτυο με μικρά ποταμάκια, που ενώνονταν κι έκαναν ένα μεγαλύτερο ποτάμι, το οποίο πολλές φορές το χειμώνα γινόταν χείμαρρος.\nΑυτός ο χείμαρρος μπαζώθηκε, δηλαδή κλείστηκε βιαίως, κι αντί να τρέχει μέσα του το νερό από τα βουνά, τώρα είχε «σφραγιστεί» με μπετόν. Το μπάζωμα εκτάθηκε σε μια απόσταση 500 μέτρων. Από πού να φύγει, τώρα, το νερό από τις βροχές πάνω στα βουνά; Τη γλίτωσε μια χρονιά η Μάνδρα, δυο, τρεις, δέκα. Δεν θα τη γλίτωνε για πάντα...\nΜάλιστα, στο πιο στενό σημείο του εγκληματικού μπαζώματος των ρεμάτων, ο δήμος Μάνδρας, που προφανώς στα λόγια έχει μέριμνά του τη βελτίωση της ζωής των πολιτών αυτής της πόλης, αλλά στην πράξη –διακομματικά και διαχρονικά- αδιαφορεί για τους νόμους και για την προστασία του φυσικού περιβάλλοντος, πήρε μερικά μπαζωμένα στρέμματα κι έκανε το αμαξοστάσιο των αυτοκινήτων του, αλλά και... χώρο επισκευών. Το είδαν αυτό και κάποιοι ιδιώτες και, στο πλαίσιο του απεχθούς πελατειακού κράτους, κάπως τα συμφώνησαν με αρμόδιους αιρετούς, με αποτέλεσμα ένα πρωί να ξεπεταχτεί πάνω στο μπαζωμένο ρέμα, ένα σούπερ μάρκετ «για να εξυπηρετείται ο κόσμος στα ψώνια του», προφανώς... Έλεγε παλαιότερα ο κ. Παπαγεωργίου ότι όποιο αυτοκίνητο κινείται στο σημείο εκείνο, ανάμεσα στο σούπερ μάρκετ και το αμαξοστάσιο του δήμου, στο πιο στενό σημείο των μπαζωμένων ρεμάτων, και έχει κατεύθυνση από τη Μάνδρα προς τα βόρεια, δηλαδή την Αγια- Σωτήρα και μετά το βουνό, το βλέπει καθαρά: Το νερό δεν έχει ΚΑΜΙΑ διέξοδο. Πόσο καιρό να τη γλιτώνει η έρμη η Μάνδρα από την περιφρόνηση και την αδιαφορία του πολιτικού κατεστημένου, της αυτοδιοίκησης αλλά και της κεντρικής εξουσίας;\nΤο ότι είχε διακοπεί βιαίως η φυσική ροή του νερού, αλλά και το ότι –άλλο έγκλημα!- δεν υπήρξε μέριμνα ώστε να διαμορφωθεί, τέλος πάντων, μια κάποια τεχνητή κοίτη από όπου να περνάει το νερό, είχε ήδη το 1996 τις πρώτες τραγικές συνέπειες. Πλημμύρες στη Μάνδρα με δυο νεκρούς. Πρωτοσέλιδα, πένθος, η Μάνδρα στην κορφή της επικαιρότητας. Μετά, τα φώτα χαμήλωσαν, το πένθος ξεχάστηκε, οι νεκροί δεν γυρίζουν πίσω, κι έτσι ξανά πήρε το πάνω χέρι το πολιτικό κατεστημένο, της αυτοδιοίκησης και της κεντρικής εξουσίας. Από τότε μέχρι σήμερα, άλλες δυο φορές η Μάνδρα κρύφτηκε κάτω από τη λάσπη. Δεν υπήρχαν όμως νεκροί, μόνο η περιοχή γέμισε με φερτά υλικά από τα βουνά... Αλλά, μικρό το κακό, αφού δεν είχαμε νεκρούς, τα αντιπλημμυρικά έργα μπορούν να περιμένουν... Κι έτσι το πολιτικό κατεστημένο συνέχισε την εγκληματική του αδιαφορία, χωρίς να ενοχληθεί. Μέχρι σήμερα, που η φύση πήρε την εκδίκησή της, από εκείνους που νομίζουν ότι για μικροεξυπηρετήσεις ή για τη δική τους ευκολία μπορούν να τη βιάζουν...\nΟ κ. Παπαγεωργίου, μας ενημέρωσε για αυτά που... ξέρουμε ήδη, από πολλές άλλες παρόμοιες ιστορίες αδιαφορίας και περιφρόνησης του περιβάλλοντος, από τις οποίες η Αττική είναι γεμάτη. Κυριολεκτικά γεμάτη.\nΠαλαιότερη μελέτη του ΙΓΜΕ είχε δείξει ότι σχεδόν κάτω από κάθε μεγάλο δρόμο της Αθήνας, κρυβόταν κάποτε ένα ποταμάκι ή ένας μεγαλύτερος ποταμός. Το ανατριχιαστικό στη μελέτη αυτή είναι ότι τον τελευταίο μισό αιώνα έχουν μπαζωθεί καθ’ υπολογισμούς των μελετητών του Ινστιτούτου, 800 χιλιόμετρα ποταμών και μικρότερων ρεμάτων! Εκεί που κάποτε έρεε ο Ιλισός κι ενέπνευσε τον Γιώργο Εμιρζά να γράψει το τραγούδι που έκανε πασίγνωστο στην Ελλάδα ο Μάνος Χατζιδάκις, «πώς τον λεν τον ποταμό; Ιλισσό!», σήμερα είναι ατέλειωτοι τόνοι μπετόν κι ασφάλτου: Από τα σύνορα Παπάγου – Χολαργού ξεκινούσε, διέσχιζε τα σημερινά Ιλίσια, περνούσε μπροστά από το Παναθηναϊκό Στάδιο κι έφτανε στο φαληρικό όρμο.\nΑλλά να ήταν μόνο ο Ιλισσός; Τα δεκάδες ποταμάκια της παλαιάς Αθήνας μαζί με τα αναρίθμητα ρέματα στο Λεκανοπέδιο μπαζώθηκαν, κρύφτηκαν, εξαφανίστηκαν με φυσικό αυτουργό το πολιτικό κατεστημένο της αυτοδιοίκησης και της κεντρικής εξουσίας, κάθε εποχής, κάθε ιδεολογίας, κάθε πολιτικής απόχρωσης. Πού είναι ο Ηριδανός; Ο Κυκλόβορος; Το Λυκόρεμα; Που είναι ο Βουρλοπόταμος, ο Βοϊδοπνίχτης, ο Αλασσώνας;\nΤο Εθνικό Μετσόβιο Πολυτεχνείο έχει δημοσιοποιήσει παλαιότερα έρευνα, σύμφωνα με την οποία το 1945 τα ανοιχτά ρέματα και ποταμάκια στην Αττική είχαν μήκος 1.280 χιλιόμετρα, ενώ στις μέρες μας είναι μόνο 434 χιλιόμετρα. Μείωση κατά τα δυο τρίτα! Πού θα πάει αυτό το νερό που έτρεχε εκεί μέσα; Ποιος από όλους αυτούς τους αιρετούς που ελαφρά τη καρδία μπάζωνε, μπάζωνε, μπάζωνε, μπορεί να δώσει μια απάντηση;\nΓιατί μπάζωνε; Διότι μετά το μπάζωμα, κατά κανόνα έρχεται η καταπάτηση. Ένας φίλος θα πάει αυτό το φιλετάκι, ένας άλλος το παρακάτω. Αυτή ήταν η πολιτική ελίτ, είτε στην αυτοδιοίκηση είτε στην κεντρική εξουσία, επί δεκαετίες. Κι όλες οι κυβερνήσεις, χωρίς εξαίρεση, όπως και η σημερινή, νομιμοποιούν αυθαίρετα, παρά τα τεράστια πρόστιμα που μας επιβάλλει η Ευρωπαϊκή Ένωση, παρά τις κοινοτικές οδηγίες για αντιμετώπιση των πλημμυρικών φιανομένων.\nΤο ΙΓΜΕ μας ενημερώνει ότι πριν από μερικά χρόνια το 80% των νερών της βροχής το απορροφούσε το έδαφος στην Αττική και μόλις το 20% κατέληγε στη θάλασσα. Σήμερα τα μεγέθη έχουν σχεδόν αντιστραφεί. Κι όταν το νερό από τις προσχώσεις δεν μπορεί να βρει το δρόμο του για τη θάλασσα, έχουμε Μάνδρες!\nΓιατί δεν μπορεί να βρει το δρόμο του; Τα στοιχεία έρχονται σαν χαστούκια, το ένα μετά το άλλο: μετά τον Β΄ Παγκόσμιο Πόλεμο, οι δομημένες επιφάνειες στην Αθήνα κάλυπταν το 25% του λεκανοπεδίου. Μετά το 1975, το 75% καλύφθηκε από δομημένες επιφάνειες και δρόμους- δίκτυα, ενώ οι ελεύθεροι χώροι αποτελούν, μόλις, στο 4%.\nΗ φύση προειδοποιεί, κι εν τέλει εκδικείται: Το Νοέμβριο του 1994 ο Κηφισός υπερχείλισε λόγω ισχυρής νεροποντής.\nΣτο κέντρο της Αθήνας το νερό έφτασε ακόμα και στα 3,5 μέτρα, όπως τα τσουνάμι που τώρα βλέπουμε ενεοί στις τηλεοράσεις μας να κτυπούν χώρες της Άπω Ανατολής.\nΕκατοντάδες αυτοκίνητα ανατράπηκαν από το ορμητικό νερό, αναρίθμητα σπίτια φτωχών ανθρώπων, κυρίως ισόγεια κι υπόγεια πλημμύρισαν.\nΈνα χρόνο νωρίτερα καταρρακτώδεις βροχές έπληξαν κυρίως τη Γλυφάδα, τη Βούλα, τη Βουλιαγμένη και τη Βάρκιζα.\nΔρόμοι με τεράστια ρήγματα και καθιζήσεις, εκατοντάδες πλημμυρισμένα σπίτια, χαμένες περιουσίες και κόποι μιας ζωής.\nΈνα μέτρο το νερό στην εθνική οδό Αθηνών Λαμίας –στο «ποτάμι».\nΤο 1991 τεράστιες ζημιές από νεροποντές υπέστη το ανατολικό αεροδρόμιο του Ελληνικού, και λίγους μήνες νωρίτερα μια μεγάλη μπόρα ήταν ικανή να δημιουργήσει τεράστιες ζημιές στην περιοχή Κανάρια της Ηλιούπολης.\nΤο 1989 από βροχές καταστράφηκαν σπίτια και περιουσίες στα Άνω Πετράλωνα, τα Εξάρχεια, τους Αμπελοκήπους και τους Αγίους Αναργύρους.\nΔυο μήνες νωρίτερα είχαν «πνιγεί» όλα τα βόρεια προάστια. Το 1988 τα τραγικά αποτελέσματα της εγκληματικής πολιτικής υπέστησαν το Περιστέρι, ο Ταύρος, ο Γαργηττός, τα Λιόσια, το Μπουρνάζι...\nΈνα χρόνο νωρίτερα η Πετρούπολη, το Μεταξουργείο, αλλά και ο Μαραθώνας. Και δεν έχει τέλος, φαίνεται, η απαρίθμηση των προειδοποιήσεων της φύσης...\nΣτην πόλη μου, τη Νέα Φιλαδέλφεια, μόλις πρόπερσι είχαμε την τελευταία δραματική πλημμύρα στην οδό Σκρα, στο βόρειο άκρο της, με ανυπολόγιστες καταστροφές.\nΞεκίνησα να γράφω το κείμενο αυτό με επιβεβαιωμένους δεκατέσσερις νεκρούς στην ευρύτερη περιοχή της Μάνδρας. Το τελειώνω με δεκαπέντε. Μακάρι να σταματήσει εδώ η εκδίκηση της φύσης για το βιασμό της.\nΟι πολίτες αυτής της χώρας, εάν πραγματικά επιθυμούν να αποδώσουν δικαιοσύνη στη μνήμη των σημερινών αθώων νεκρών, πρέπει να θυμηθούν τι συνέβη στις 15 Νοεμβρίου 2017 στη Μάνδρα Αττικής, όταν θα κρατούν τα ψηφοδέλτια στα χέρα τους, μπροστά από τα παραβάν των εκλογών. Όλων των εκλογών, δημοτικών, βουλευτικών, περιφερειακών... Όλων.\nΔικαστής Ντεγιάννης (15/11/2017 22:40)\nΑπό τις πλέον διεφθαρμένες Υπηρεσίες είναι οι Δημοτικές Υπηρεσίες (πόρισμα Ρακιντζή).\nΑυτές τις Δημοτικές αρχές όμως τις εκλέγει ο "σοφός" δημότης της κάθε Μάνδρας, για να μπορεί και αυτός ο δημότης με τη σειρά του να χτίζει ένα αυθαιρετάκι πάνω στο κύμα και πάνω στους χειμάρους.\nΕντάξει αυτά τα ξέρουμε.\nΤο πιο ωραίο όμως είναι, ότι κανείς Δήμαρχος δεν έχει πάει φυλακή για τα εγκλήματα του.\nΔηλαδή ούτε η Δικαστική εξουσία κάνει τη δουλειά της.\nΟπότε σε 10 μέρες θα έχουν ξεχαστεί και πάμε γι' άλλα με τις υγείες μας.\nΚαι το κερασάκι στην τούρτα έρχεται ρωτώντας τους εαυτούς μας, για ποιό λόγο ακουμπάμε τόσους φόρους για να πληρώνονται κάθε 1η του μήνα οι Δήμαρχοι, οι Πολιτικοί οι Δικαστικοί και τόσοι άλλοι υπεύθυνοι;\nΠοιοί είναι τα κορόϊδα και ποιοί οι έξυπνοι;\nΑ. ΓΟΥΛΑΣ (15/11/2017 23:11)\nΔυστυχώς έτσι είναι ,οι πολεοδομικές παραβάσεις της περιοχής της Μάνδρας έχουν γίνει μάθημα εδώ και 15 χρόνια στο Ελληνικό Πανεπιστήμιο ως παράδειγμα αποφυγής!\ntasos (16/11/2017 00:23)\nΑυθαιρεσία και υποκρισία παντού. Ποιός θα σταματήσει τους απαταιώνες και τους μιζαδόρους; Ποιός θα εφαρμόσει τους νόμους; Οι δημόσιες υπηρεσίες και οι Δήμοι που τα αρπάζουν από παντού; Η θα αντιδράσουν οι κάθε λογής συλλογικότητες και οι οικολόγοι της αρπαχτής; Με την κατάλληλη χρηματοδότηση βέβαια όλοι αυτοί οι οικολόγοι της πλάκας μπορούν να τρέχουν μέρα νύχτα στο ΣτΕ για να σταματήσουν ένα νόμιμο γήπεδο που δεν εμποδίζει κανένα ρέμα. Τι στο τσάμπα θα αναδεικνύουν οικολογικές ευαισθησίες τα παιδιά; Δεν έχει σωτηρία αυτή η χώρα.\nGeorge (16/11/2017 12:14)\nΠοιοί πολίτες Διαμαντή να αποδώσουν δικαιοσύνη; Αυτοί που για να ψηφίσουν πρέπει να έχουν την βεβαιότητα, την υπόσχεση ή τουλάχιστον την ελπίδα ότι ο εκλεκτός τους θα εξυπηρετήσει το προσωπικό τους ρουσφέτι; Και μετά οι ίδιοι θα βρίζουν και θα διαμαρτύρονται γιατί για παράδειγμα πνίγονται επειδή εξυπηρετήθηκαν τα ρουσφέτια κάποιου άλλου; Ψηφίζουν ο καθένας για την παρτη του και έχουν τους πολιτικούς που τους αξίζουν και τίποτα λιγότερο. Οι σωστοί και έντιμοι πολίτες είναι η μειοψηφία και δεν μπορούν να διεκδικήσουν ή να επιβάλουν απολύτως τίποτα. Ένας υποψήφιος βουλευτής ή δήμαρχος που δεν υπόσχεται και διώχνει από το γραφείο του όσους του ζητάνε χάρες δεν είχε και δεν θα έχει ποτέ καμιά τύχη εκλογής. Αυτή είναι η αλήθεια και όλα τα άλλα είναι ευχολόγια συνηθισμένα μετά από κάθε καταστροφή.\nΔιαμαντής Σεϊτανίδης (16/11/2017 13:33)\nΑν τα πράγματα είναι όπως τα λες, δεν υπάρχει ελπίδα. Αλλά ακόμα κι αν είναι έτσι, οι πολίτες που σκέπτονται όπως λες, μετά το χθεσινό πρέπει να αντιληφθούν ότι η παρανομία τους και η συνενοχή του κράτους σε αυτήν, μπορεί να του στοιχίσει τη ζωή. ΤΗ ΖΩΗ ΤΟΥ!\nΟύτε αυτό το καταλαβαίνει, λες;\nΟΥΓΚΑΝΟΣ (16/11/2017 14:07)\nΣημασία έχει να δοθούν τα 20.000.000 ευρώ από την Περιφέρεια για την κατασκευή γηπέδου επαγγελματικού ποδοσφαίρου σε περιοχή που το 1995 είχε πληγεί από θεομηνία-πλημμύρα.\nΕπειδή είσαι και παλιός "στα Φιλαδέλφεια" θα θυμασαι.\nΜου αρέσεις γιατί έχεις και πολιτική άποψη.\nΠώς το είπε ο Βασιλόπουλος;\nΆντε γλ... τα @ του ... μ...\nΑνωνυμος (16/11/2017 14:42)\nΟχι καλυτερα λέω Ουγκανε να περιμένουμε τα έργα στη Σκρα όταν τελειώσει τον πόλεμο στο γήπεδο. Όταν θα έχει πεθάνει και ο τελευταίος κάτοικος\nGeorge (16/11/2017 15:04)\nΈχουμε διευκρινίσει 1 εκατομμύριο φορές ότι τα 20 εκ. είναι κοινοτικά κονδύλια τα οποία θα διαθέσει η Περιφέρεια μόνο για αθλητικά έργα αλλιώς ΧΑΝΟΝΤΑΙ. Εσύ ρε σίχαμα πόσες φορές και με πόσα ονόματα θα επαναλάβεις την ίδια βλακεία. Αηδία έχεις καταντήσει. Βρες μια κανονική δουλειά μπας και αποκτήσει κάποιο νόημα η μίζερη ζωή σου.\nΟΥΓΚΑΝΟΣ (16/11/2017 15:34)\nΤελικά σε σένα το είπε ο Βασιλόπουλος.\nΣε κανονική δουλειά δουλεύω. Το αφεντικό μου δεν έχει προφυλακισθεί.\nΕπίσης ο πατέρας του αφεντικού μου δεν έπαιζε λύρα στα πόδια της Φρ(ειδερ)ίκης.\nΟύτε ο πατέρας μου.\n"Στο Εφετείο, αδερφές μου, στο εφετείο".\n@George (16/11/2017 15:04) (16/11/2017 15:35)\nΜόνος σου τα λες: Για αθλητικά έργα.\nΌχι για κιτσάτη ιδιωτική αρένα με χαμάμ, κουρεία και όνομα με αστείες και αστήρικτες ιστορικές αναφορές.\nΟΥΓΚΑΝΟΣ (16/11/2017 15:41)\nΕάν έχει αντιπάλους σαν κι εσένα ο Βασιλόπουλος, και επιχειρήματα σαν τα δικά σου, θα βγαίνει Δήμαρχος μέχρι τα βαθιά του γεράματα.\nΌταν τον πολεμάς με έωλα επιχειρήματα , ΔΥΝΑΜΩΝΕΙ, ρε κόπανε.\nαγραμματος (16/11/2017 21:04)\nΠες και κανένα ΟΝΟΜΑ κε. Σεϊτανίδη !!!!!!!\n@ΟΥΓΚΑΝΟΣ (16/11/2017 15:41) (16/11/2017 21:30)\nΚαι μόνο ο εκνευρισμός σου φανερώνει το πόσο σε πείραξε το σχόλιο. Αφήστε τα λεφτά της Περιφέρειας και σκεφτείτε αν ειχατε δώσει για αντιπλημμυρικά τα λεφτά που σκορπίσατε στη μάχη κατά του γηπέδου πόσοι ανθρωποι θα είχαν σώσει τις περιουσίες τους. Τώρα ας κάνουν τον σταυρό τους μην τυχόν και πεθάνουν σαν τα ποντίκια\n@(15:35) (16/11/2017 23:04)\nΝαι γελοίε ο Μελ φτιάχνει ιδιωτική αρένα. Θα ρίχνει μέσα τους αντιπάλους του και θα ελευθερώνει λιοντάρια. Και όταν θέλει κάτι πιο ήσυχο θα παίζει γκολφ. Τόση βλακεία πως χωράει στο κεφάλι σας; Και μην ανησυχείς δεν θα πάνε τα λεφτά της Περιφέρειας στο χαμαμ και το κουρείο. Αυτά είναι μια επιλογή που ξυπνάει μνήμες απο την Πόλη. Αν η τελική απόφαση είναι να γίνουν εννοείται ότι θα χρηματοδοτηθούν απο τα αρκετά εκατομμύρια που θα δώσει για το έργο ο ίδιος ο Μελ. Τέλος η Αγιά Σοφιά σαν όνομα για σένα παραπέμπει σε αστείες και αστήρικτες ιστορικές αναφορές. Απο ανεγκέφαλο δεν περίμενα να πω την αλήθεια κάτι καλύτερο. Δεν πειράζει. Οι πρόσφυγες διαβάζουν και καταλαβαίνουν το ρόλο και τα κίνητρα του καθένα ότι κι αν προσποιείται ότι είναι.\n@ΟΥΓΚΑΝΟΣ (16/11/2017 23:16)\nΝαι το αφεντικό σου δεν έχει ακόμα προφυλακιστεί. Απαγορεύεται να φύγει απο τη χώρα και δίνει το παρόν στο αστυνομικό τμήμα μέχρι να γίνουν οι δίκες. Γι αυτό απόλαυσε την κανονική σου δουλειά όσο ακόμα σε έχει ανάγκη. Για το άλλο σου αφεντικό που αναφέρεσαι τι κάνει λέει, δυναμώνει; Ναι όσο δυναμώνει η εξωκοινοβουλευτική αριστερά που τον στηρίζει. Και μην αναφέρεις ειδικά εσύ τη λέξη επιχειρήματα γιατί πέφτω κάτω απο τα γέλια.\nNick (17/11/2017 10:18)\nΑπόλυτα φυσιολογικά όσα μας συμβαίνουν. Ποιός ασχολείται σοβαρά με τέτοια θέματα; Το πρόγραμμα δημοσίων επενδύσεων έχει τεράστιες περικοπές. Η Δούρου ούτε που θυμόταν τι είχε υποσχεθεί προεκλογικά για τα αντιπλημμυρικά έργα. Όσο για τον απλό κόσμο όπως γράφει ο φίλος πιο πάνω κοιτάνε την πάρτη τους. Ποιός να κινητοποιηθεί και να πιέσει για λύση πριν την καταστροφή; Απλά ο κάθε βλαμένος σαν τον ΟΥΓΚΑΝΟ επι πληρωμή αναλαμβάνει να υπερασπιστεί μόνο τα συμφέροντα του αφεντικού του.\n@(15:35) (17/11/2017 10:50)\nΠοιά κιτσάτη ιδιωτική αρένα οπαδέ της συμμορίας του χοντρού; Στην ΑΕΚΑΡΑ θα ανήκει το πιο όμορφο γήπεδο που έχει κατασκευαστεί στην Ελλάδα και όχι στον Τίγρη. Το πανάσχημο λυόμενο που σας χάρισε το κράτος δε σε ενοχλεί όμως γαυράκο; Ούτε το ότι αρπάξατε το γήπεδο απο τον Εθνικό. Ασχοληθείτε με τα χάλια σας και μην πιάνετε στο βρωμόστομά σας την ΑΕΚ απαταιώνες.\nΟΥΓΚΑΝΟΣ (17/11/2017 14:34)\nΚι όμως η Δούρου έκανε μήνυση κατά παντός υπευθύνου. Σχεδόν τρία χρόνια ποιος είναι περιφερειάρχης;\nΟ Μπενίσης δεν ήταν διευθυντής της ΕΥΔΑΠ; Κάνω λάθος;\nΌταν ένας άνθρωπος αποφασίζει να βάλει σιδεράκια στα σαράντα του, επειδή λίγδωσε το άντερό του, καταλαβαίνει κανείς τι άνθρωπος είναι.\nGeorge (17/11/2017 19:50)\nΚαι πάλι η ΑΕΚΑΡΑ μπαίνει μπροστά. Σε συννενόηση με την Περιφέρεια τα εισιτήρια του αγώνα με τον Πλατανιά θα κοστίζουν μόνο 5 ευρώ και όλα τα έσοδα θα πάνε στους πληγέντες.\nΒράσε όρυζα (17/11/2017 20:20)\nΗ βάρκα του Καζατζίδη, το εκκλησάκι Άγιος Λουκάς μπάρλος κι η Αγιά Σοφιά μαζί με τα χαμάμ και τα κουρεία που κατά τη γνώμη σου θυμίζουν Πόλη μπορείς να μου εξηγήσεις σε τι ιστορική αφήγηση στοχεύουν ?\n@20.20 (18/11/2017 12:22)\nΘα μας θυμίζουν τη μάνα σου\n@Βράσε όρυζα (17/11/2017 20:20) (18/11/2017 13:35)\nΚαταρχήν γίνεται προσπάθεια να τιμηθούν κάποιοι επώνυμοι Αεκτζήδες και Μικρασιάτες. Δεν είπε κανείς ότι το εκκλησάκι Άγιος Λουκάς αποτελεί ιστορική μικρασιατική αναφορά. Δεν έχουν τα πάντα μέσα στο γήπεδο ανάλογη αναφορά. Το χαμαμ και το κουρείο έχουν την μορφή αντίστοιχων καταστημάτων της Πόλης και μεταφέρουν την ατμόσφαιρα της εποχής. Για την Αγιά Σοφιά είναι γελοία η ερώτηση. Αλλά βέβαια ανεγκέφαλε τα μουσεία ούτε τολμάς να τα αναφέρεις όπως κάνει εδώ και 3 χρόνια και ο γαυροδήμαρχος σου. Συνέχισε να γράφεις σε αυτό το στυλ για να μεγαλώνεις την ξεφτίλα σου και να ξυπνάς ακόμα περισσότερο κόσμο για τα συμφέροντα που εξυπηρετείτε γαυράκια.\nΟυγκάνε βράσε όρυζα (18/11/2017 19:56)\nΡε σεις μήπως τελικά είσαστε γηπεδικοί και απλά προσπαθείτε να απαξιώσετε τους αντιγηπεδικούς παρουσιάζοντάς τους ως βλάκες; Είτε έτσι είτε αλλιώς, τα έχετε καταφέρει.\nJP (18/11/2017 20:06)\nΣε καταλαβαίνω που δεν μπορείς να καταλάβεις τι είναι το "Κέντρο μνήμης και πολιτισμού Αγιά Σοφιά", διότι η ομάδα σου δεν διαθέτει οποιαδήποτε σύνδεση με τίποτα άλλο εκτός απο το αντικείμενο του αθλητισμού. Ακριβώς το αντίθετο με την περίπτωση της ΑΕΚ που δεν είναι ένα απλό αθλητικό σωματείο αλλά ΕΝΑ ΑΘΛΗΤΙΚΟ ΣΩΜΑΤΕΙΟ ΠΟΥ ΣΥΝΔΕΕΤΑΙ ΑΡΡΗΚΤΑ ΜΕ ΤΗΝ ΙΣΤΟΡΙΑ ΚΑΙ ΤΟΝ ΠΟΛΙΤΙΣΜΟ ΤΩΝ ΤΕΛΕΥΤΑΙΩΝ 1500 ΧΡΟΝΩΝ ΤΟΥ ΕΛΛΗΝΙΣΜΟΥ!!!!\nΌταν τελειώσει το έργο και αρχίσουν να το επισκέπτονται και σχολεία ακόμη, τότε θα καταλάβεις πολλά ..............ΚΑΙ ΚΥΡΙΩΣ ΟΤΙ ΕΙΝΑΙ ΑΛΛΙΩΣ ΝΑ ΕΙΣΑΙ ΑΕΚ!!!!!!!!\nΚαι κάτι τελευταίο.....Ρε φίλε, αν δεν είναι κιτς ένα γήπεδο που εξωτερικά μοιάζει με εργοτάξιο με στημένες τις σκαλωσιές τι είναι;;;;\nΈχεις δει πιό κακόγουστο σύγχρονο γήπεδο στην Ευρώπη απο το Καραισκάκη;;; Εγώ δεν έχω δεί!!! Και ταιριάζει βεβαίως απόλυτα με τις συμπεριοφορές του Καραπαπά και του κυρ Σάββα που μόνο στην ομάδα σου θα μπορούσαν να έχουν θέση!!!!!\nΒράσε όρυζα (19/11/2017 22:14)\n@JP (18/11/2017 20:06)\nΕχουμε Μουσείο Μικρασιατικού Ελληνισμού στη Φιλαδέλφεια.\nΔεν χρειαζόμαστε ακόμα ένα και μάλιστα ιδιωτικό που θα πληρώνουν τα σχολεία για να μπαίνουν.\nΓια τα υπόλοιπα που λες άδικα χάνεις τον καιρό σου και τα λόγια σου. Δεν με αγγίζουν. Ό,τι είναι οι γάβροι, είστε κι εσείς κι οι βάζελοι και όλοι οι οπαδοί. Μην θεωρείς ότι διαφέρεις από τους υπόλοιπους. Δες κάτι απαντήσεις τύπου @12:22 και θα καταλάβεις ότι είστε κι εσείς γεμάτοι Τσουκαλάδες.\n@Βράσε όρυζα (19/11/2017 22:14) (20/11/2017 00:52)\nΑμα δεν σου αρέσει το μουσείο να μην το επισκεφτείς ποτέ. Απο κει και πέρα τι ζόρι τραβάς; Πολλές χιλιάδες Αεκτζήδες και πρόσφυγες γενικά γουστάρουν το μουσείο και θέλουν να γίνει. Όσο για τους Τσουκαλάδες άσε το παραμύθι. Σε όλες τις ομάδες και γενικά σε όλους τους χώρους υπάρχουν κάποιοι που φέρονται προσβλητικά και παράνομα. Η ΑΕΚ πανέξυπνε δεν δίνει σε τέτοια άτομα χαρτζιλίκι και εκπομπή στην τηλεόραση. Ούτε τους στηρίζει και τους θεωρεί ήρωες η πλειοψηφία του κόσμου της όπως κάνουν κάποιοι άλλοι. Το ίδιο Τσουκαλάς είναι και ο δήμαρχος που εκμεταλλευόμενος τη θέση του προβαίνει σε παρανομίες (όπως με την υψομετρική) και καλεί αναρχικούς με ρόπαλα να υπερασπιστούν την πόλη από αόρατους εχθρούς που εύχεται να υπήρχαν για να γίνει ήρωας. Τελείως αηδιαστική και αρρωστημένη κατάσταση η τελευταία.\nΒράσε όρυζα (20/11/2017 10:09)\nΕννοείται ότι δεν πρόκειται να επισκεφτώ το μουσείο-επιχείρηση. Αν εσύ θέλεις να του αφήνεις τα λεφτάκια σου για να βλέπεις μεγαλοιδεατικές ιστορικές αρλούμπες δεν έχω κανένα ζόρι.\nΟι τραμπούκοι που έχουν απειλήσει, δείρει, σπάσει την τελευταία τριετία στην πόλη μας (και που δεν είναι φιλαδελφειώτες) δεν διαφέρουν σε τίποτα από τους αντίστοιχους των άλλων ΠΑΕ.\nΠοτέ δεν ήμουν με τον δήμαρχο, οπότε και πάλι δεν με αγγίζουν τα όσα λες. Στη θέση του βέβαια θα σου έκανα αγωγή και θα κινούσα τις διαδικασίες που προβλέπει ο νόμος για την ταυτοποίησή σου με άρση απορρήτου τηλεπικοινωνιών, καθώς ήδη διαπράττεις αδίκημα εκτοξεύοντας αστήρικτες συκοφαντίες.\nOΥΓΚΑΝΟΣ (20/11/2017 13:10)\nΧτες στη Λεωφόρο φούτσα ε;\nΘα σας δώσουν βραβείο fair play. Ο τρόπος που μπήκε το γκολ πολύ τίμιος...\nΚαθαρή η ομάδα σου. Καθαρό ποδόσφαιρο.\nυ.γ. Μην αρχίσεις ότι είμαι οπαδός του γαύρου. Τα είπαμε, εμένα ο πατέρας μου δεν με πήρε από το χέρι να δω τον Ντέταρι. Υπάρχουν σπουδαιότερα πράγματα από το επαγγελματικό ποδόσφαιρο, ειδικά την παρακολούθησή του.\n@Βράσε όρυζα (20/11/2017 10:09) (20/11/2017 16:25)\nΓια να το επισκεφτεις θα πρεπει να τελειωσει και κατι τετοιο ειναι πιο αμφιβολο απο ποτε.\n@Βράσε όρυζα (20/11/2017 10:09) (21/11/2017 00:54)\nΠοιές αστήρικτες συκοφαντίες; Δεν ήταν παράνομη η άρνηση του να δώσει τα στοιχεία για την υψομετρική; Ποιός κάλεσε τους αναρχικούς με τα ρόπαλα στην πόλη; Η ΑΕΚ μήπως; Δεν τον στηρίζεις και καλά αλλά τον γλύφεις απο την άλλη. Να τον καλέσεις λοιπόν τον κολλητό σου να μας κάνει μήνυση. 'Ετσι κι αλλιώς θα τον σύρουμε εμείς στα δικαστήρια για όσα έχει κάνει τόσο καιρό. Τέρμα η ανοχή στις βρωμιές. Να ψάξουμε να βρούμε και τα δικά σου στοιχεία να μας εξηγήσεις ποιοι είναι οι μη Φιλαδελφειώτες αλήτες και ποιούς έχουν απειλήσει και δείρει αφού έχεις τα στοιχεία και τις αποδείξεις.\n@OΥΓΚΑΝΟΣ (20/11/2017 13:10) (21/11/2017 01:08)\nΡε άσχετε ξεστραβώσου που μετά τις επιτυχίες σου στο θέμα του γηπέδου έπιασες και τα ποδοσφαιρικά. Ποιό fair play άσχετε; Είδες κανέναν να τραυματίζεται ώστε να τηρήσουμε το fair play. Το τελευταίο πεντάλεπτο παίχτηκε 1 λεπτό μπάλα με ανύπαρκτους τραυματισμούς και άλλες γελοιότητες. Μήπως να μην παίζαμε ούτε αυτό το λεπτό; Είπε κάποιος μετά ότι και καλά ήταν ξεφούσκωτη η μπάλα. Θα έπρεπε να κάτσουμε σε μια γωνιά το τελευταίο δεκάλεπτο να περιμένουμε να αναρρώσουν οι τραυματίες και μετά να ελέγξουν την σωστή πίεση στις μπάλες περιμένοντας τη λήξη. Να μην ξεχνάμε και το fair play με το σφύριγμα στο γκολ του ΠΑΟ που έκανε την άμυνα να κινηθεί πιό αργά προς την μπάλα νομίζοντας ότι κάτι έγινε. Το ποιός έφαγε τελικά τη φούτσα το είδαμε από τα πρόσωπα παικτών και οπαδών του ΠΑΟ στο τέλος του αγώνα. Εσύ βέβαια ως συνήθως ζεις σε άλλό πλανήτη.\nΟΥΓΚΑΝΟΣ (21/11/2017 12:38)\nΜάτι δεν κλείνεις με αυτά που σου γράφω, φουκαριάρη. Το ερωτηματικό ποιος, ποια, ποιο δεν τονίζεται.\nΕλληνικά μάθε, υποστηρίζεις και μικρασιατική ομάδα. Μάλλον κωνσταντινοπολίτικη.\nΆντε τώρα να σου εξηγήσω την διαφορά Κωνσταντινουπολιτών με Σμυρνιούς.\nΠάντως να ξέρεις η πλειοψηφία των προσφύγων στη Φιλαδέλφεια ήταν Σμυρνιοί όχι Κωνσταντινουπολίτες.\nΟύτε Πόντιοι, όπως ο πατέρας του αφεντικού σου που έπαιζε λύρα στα πόδια της Φρ(ειδερ)ίκης.\n@(16:25) (21/11/2017 12:41)\nΝαι είναι πιο αμφίβολο απο ποτέ αφού δεν έχει βγει η άδεια. Αλλά και να έβγαινε δεν υπάρχει ούτε ευρώ για να ξεκινήσουν τα έργα. Μας δουλεύει ο Τίγρης.\n@(12:38) (21/11/2017 19:10)\nΚοίτα ποιός μιλάει. Αυτός που όχι μόνο δεν κλείνει μάτι αλλά κλείνει 24ωρο πάνω απο το πληκτρολόγιο για να μη χάσει τη χρηματοδότηση απο το αφεντικό. Αν ασχολούμαι και σου γράφω είναι γιατί διαβάζουν κι άλλοι και βγάζουν συμπεράσματα. Και βέβαια όπως πάντα καμιά απάντηση και κανένα επιχείρημα. Οι απαντήσεις σου είναι του επιπέδου " κοίτα σου βρήκα ένα ορθογραφικό λάθος". Τώρα άρχισες και περίεργες ρατσιστικές αναφορές για το τι είναι ο καθένας ανάλογα με την καταγωγή του. Συνέχισε καλά το πας. Οι μάσκες πέφτουν με κάθε αδυναμία σου να απαντήσεις επι της ουσίας και να προβάλεις επιχειρήματα.\nXρήστης: Σας πηραμε ολους χαμπαρι τι ρολο βαρατε\n@ 24/05/2019 12:09 Ετσι ακριβως! Γι αυτο και το ποσοστο που θα παρει θα ειναι υπερανω των προσδοκιων και του πιο φανατικου του υποστηρικτη. ...\n@13:29 Aυτο με τις... "θεσεις εργασιας" ειναι οντως παραμυθι. Ποτε δημιουργηθηκαν "θεσεις εργασιας" οταν υπηρχε το γηπεδο για να δημιουργηθο...


Το κοριτσάκι με τα σπίρτα – epistagon.gr\n07/04/2020 07/03/2020 από admin\n΄΄ Καλέ μου κόκκινε κύριε μη με κοροϊδεύεις. Ποια ζεστασιά; Κοίτα τα ποδαράκια μου΄΄\nΣε μια φορτισμένη συγκινησιακά αίθουσα του Πολιτιστικού Κέντρου Καλαμπάκας μαθητές Δημοτικού και Γυμνασίου μέλη της Θεατρικής ομάδας ΄΄ Επί Σταγών ΄΄ απέδωσαν με καταπληκτικό τρόπο το γνωστό σε όλους παραμύθι. Μέσα σε ένα ξεχωριστό σκηνικό γέμισαν με μηνύματα τους θεατές αποδεικνύοντας για μια ακόμη φορά σε μας τους μεγάλους ότι τον κόσμο αυτό που πεισματικά καταστρέφουμε, τον δανειστήκαμε για λίγο από τα παιδιά μας.\nΈνα τζάμι παραθύρου χώριζε δυο διαμετρικά αντίθετους κόσμους. Ένα κόσμο φορτωμένο με Χριστουγεννιάτικες έγνοιες, κι ένα άλλο κόσμο φτωχό παραμελημένο που δυστυχώς δεν μας κάνει πια εντύπωση. Ένα μικρό κοριτσάκι που σε μια άλλη εποχή για να ζεσταθεί χρησιμοποιούσε τα σπίρτα της, έφερνε σημερινές εικόνες μπροστά μας που παιδιά σε όλο τον κόσμο δεν υποφέρουν μόνο από συμφορές στη φύση , αλλά κυρίως από ανθρώπους και εξουσίες.\nΣκηνικό των ημερών μας που η γιαγιά με εκφραστικότατο τρόπο μας το μετέδωσε:\n΄΄ Γέμισε, παιδιά μου, η Χριστουγεννιάτικη φάτνη. Γέμισε με καλοπέραση, λαμπιόνια, ωραία λόγια, ψεύτικες αγάπες, αδιαφορία. Κι όλοι τους μέσα στου Χριστού τη φάτνη. Χώρεσαν αυτοί και δε χωράει τώρα ο Θεός. Ακούστε! … τα γιορτινά τους όνειρα μια μουσική τα συνοδεύει. Είναι ο πλανόδιος αοιδός που με τις νότες του κεντά τα πάθια των ανθρώπων. Δέστε, το κοριτσάκι μας κούρνιασε στην άκρη αυτής της ψεύτικης φάντης και συνεχίζει να διαλαλεί το εμπόρευμά του .. ΄΄


Χρονιά για πολύ γερά νεύρα | naftemporiki.gr\nΧρονιά για πολύ γερά νεύρα\nΤετάρτη, 07 Φεβρουαρίου 2018 07:00\nΤέσσερα τρισεκατομμύρια δολάρια. Τόσα έχουν χαθεί από την κεφαλαιοποίηση των διεθνών χρηματιστηρίων μέσα σε δύο μόλις συνεδριάσεις. Η «αιμορραγία» στη Wall Street ήταν από τις χειρότερες, με απώλειες ενός τρισ. δολαρίων. Η στιγμή της διόρθωσης που όλοι φοβούνταν φαίνεται πως έχει έλθει. Ο Dow Jones υπέστη τη Δευτέρα τη μεγαλύτερη πτώση στην ιστορία του, χάνοντας 1.175 μονάδες.\nΠοτέ άλλοτε δεν ήταν τόσο επίκαιρη η προειδοποίηση του τέως προέδρου της Φέντεραλ Ριζέρβ Άλαν Γκρίνσπαν για φούσκα. «Υπάρχουν δύο φούσκες: μία στην αγορά μετοχών και μία στην αγορά ομολόγων» υποστήριζε μία ημέρα προτού κλιμακωθεί το κύμα μαζικών ρευστοποιήσεων. Ο ίδιος εξάλλου είχε περάσει στην ιστορία όταν στα τέλη του 1996, λίγα χρόνια πριν από το σκάσιμο της φούσκας των τεχνολογικών μετοχών, προειδοποιούσε για «παράλογη ευφορία».\nΤι συμβαίνει και οι επενδυτές έχουν τραπεί σε φυγή; Φαινομενικά πνέει ούριος άνεμος και όχι μόνο στις ΗΠΑ. Η παγκόσμια οικονομία ανεβάζει ταχύτητα και οι κεντρικές τράπεζες -με εξαίρεση τη Fed- συνεχίζουν να είναι «γενναιόδωρες» προς τις αγορές, αποσύροντας μεν, αλλά με πολύ σταδιακά και προσεκτικά βήματα δε τα μέτρα στήριξης. Τι άλλαξε λοιπόν; Μάλλον η ψυχολογία των επενδυτών, που φαίνεται να συνέρχονται από τη μέθη του κέρδους. Οι προειδοποιήσεις για φούσκα -όχι μόνο εξαιτίας των υψηλών αποτιμήσεων στις αγορές μετοχών και τα αλλεπάλληλα ιστορικά ρεκόρ, αλλά και λόγω του γενικότερου κλίματος ευφορίας και σε άλλες αγορές, όπως τα κρυπτονομίσματα- κυριαρχούσαν στις αναλύσεις των οικονομολόγων και επενδυτικών τραπεζών εδώ και καιρό. Αφορμή για τη στροφή 180 μοιρών ήταν η έκπληξη από την απότομη αύξηση των μισθών στις ΗΠΑ, μια εξέλιξη που επιβεβαιώνει τις προβλέψεις της ίδιας της Fed για επιστροφή του πληθωρισμού κοντά στον στόχο 2%.\nΓια πρώτη φορά έπειτα από μία δεκαετία οι κεντρικές τράπεζες φαίνεται ότι, επιτέλους, κερδίζουν τη μάχη του πληθωρισμού. Και αυτό σε μια εποχή που η ανάπτυξη στις περισσότερες οικονομίες του ανεπτυγμένου κόσμου έχει επιστρέψει σε προ κρίσης επίπεδα, αφήνοντας στις κεντρικές τράπεζες μεγαλύτερα περιθώρια ελιγμών και ταχύτερα βήματα αύξησης επιτοκίων. Και αυτό ακριβώς φαίνεται να φοβούνται οι αγορές, που επί σχεδόν μία δεκαετία βρίσκονταν υπό τη «μηχανική υποστήριξη» των κεντρικών τραπεζών, πλέοντας σε... ρευστότητα άνω των 10 τρισ. δολαρίων.\nΟ φόβος είναι πολύ δυνατό συναίσθημα, που εξαπλώνεται σαν θύελλα, σπέρνοντας τον πανικό. Από την άλλη, μια προσγείωση των τιμών σε επίπεδα που να ανταποκρίνονται στα οικονομικά θεμελιώδη είναι καλοδεχούμενη. Το σίγουρο είναι ότι το 2018 προοιωνίζεται χρονιά για επενδυτές με πολύ γερά νεύρα.


Ζαγοράκης: «H επιτυχία του ΠΑΟΚ έχει ονοματεπώνυμο, να είναι μία νέα αρχή» | SDNA\nΟ Θοδωρής Ζαγοράκης μίλησε για το γεγονός πως ο ΠΑΟΚ βρίσκεται μία ανάσα από την κατάκτηση του πρωταθλήματος, τονίζοντας πως η επιτυχία έχει ονοματεπώνυμο και πως αυτό πρέπει να είναι μία νέα αρχή.\nΣήμερα προέχει αυτό, να απολαύσουμε το παιχνίδι και να δούμε τους πρωταγωνιστές, αν και είναι προεκλογική περίοδος. Ο ΠΑΟΚ μετά από 34 χρόνια κατακτά το πρωτάθλημα και ήρθαμε να χειροκροτήσουμε τους πρωταγωνιστές. Η κόρη μου από το πρωί μου έλεγε να πάμε στο γήπεδο. Έχει χιλιάδες παιδιά σήμερα και αυτό, είναι ότι πιο καλό. Το κέρδος είναι πολλαπλάσιο».


Newsorama: Tο ηλεκτρικό SUV της Skoda ENYAQ iV επίσημος πλοηγός στο Tour de France 2021\nTο ηλεκτρικό SUV της Skoda ENYAQ iV επίσημος πλοηγός στο Tour de France 2021\n24 Ιουλίου, 2021 - Auto\nΚουλούρια Θεσσαλονίκης !!!Ζεστά ,ζεστά !!! - Κορυφώθηκε στο Ζάππειο Μέγαρο, η πρώτη φάση των δράσεων οδικής ασφάλειας «Road Safety» - Και επίσημα στον Ατρόμητο ο Κυριάκος Παπαδόπουλος - Στις 6 το απόγευμα ξεκινάει στο Σύνταγμα το ΕΚΟ Ράλι Ακρόπολις - ΕΚΟ ΡΑΛΙ ΑΚΡΟΠΟΛΙΣ: 48 από τα 55 πληρώματα ξεκινούν σε λίγη ώρα για το μεγάλο αγώνα - Από το Σάββατο 11 Σεπτεμβρίου: «Χαμογέλα και πάλι» με τη Σίσσυ Χρηστίδου (trailer) - Ο Γιοβάνοβιτς "ποντάρει" στη "δύναμη" της Λεωφόρου - Ο Παναθηναϊκός ανέβασε το μπάτζετ για μεταγραφές - Η βροχή δυσκόλεψε τα πληρώματα στις δοκιμές του ράλι - Ο Ολυμπιακός θα πάρει φορ στη θέση του Χασάν\nNewsorama > Auto > Tο ηλεκτρικό SUV της Skoda ENYAQ iV επίσημος πλοηγός στο Tour de France 2021\n‘Όταν γίνεται το Tour de France οι προβολείς στρέφονται στη Γαλλία ενώ οι Γάλλοι που είναι λάτρεις της ποδηλασίας παίρνουν ένα μέρος από την άδειά τους προκειμένου να παρακολουθήσουν από κοντά το δύσκολο και εξαντλητικό για τους ποδηλάτες αγώνα.\nΦέτος έγινε το Tour de France 2021 και η Skoda που βρίσκεται πάντα στο πλευρό της διοργάνωσης διέθεσε τα ολοκαίνουρια ENYAQ iV. Ένα από αυτά ήταν και ο επίσημος πλοηγός σε έναν αγώνα που διήρκεσε τρεις εβδομάδες , είχε 21 ετάπ και οι ποδηλάτες-όσοι άντεξαν- έκαναν συνολικά 3.414 χιλιόμετρα.\nΟ τερματισμός του Tour de France 2021 έγινε στη Λεωφόρο Ηλυσίων Πεδίων, στο κέντρο του Παρισιού, πίσω από ένα εντυπωσιακό – και αθόρυβο – κόκκινο SKODA ENYAQ iV.\nΗ SKODA AUTO είναι ο κύριος συνεργάτης του Tour de France από το 2004, παρέχοντας το επίσημο όχημα του αγώνα για 18η συνεχή φορά. Το περσινό ντεμπούτο του ENYAQ iV, λίγες μόλις μέρες μετά το παγκόσμιο λανσάρισμά του, σηματοδότησε την πρώτη φορά στην ιστορία του αγώνα που ένα ηλεκτρικό αυτοκίνητο αναλάμβανε ρόλο πλοηγού.\nΣλοβένος ο νικητής του Tour de France 2021\nΟ πρώτος αγώνας έγινε πριν από 108 χρόνια. O περσινός νικητής ήταν ο Σλοβένος Ταντέι Πόγκακαρ, που σε ηλικία 21 ετών είχε αναδειχθεί το 2020 ο νεαρότερος νικητής στην ιστορία του αγώνα.\nΟ ίδιος αθλητής φέτος επανέλαβε τον θρίαμβό του! Κέρδισε τον αγώνα, ανέβηκε και πάλι στο ψηλότερο σκαλί του βάθρου και σήκωσε το διάφανο κρυστάλλινο έπαθλο που είναι από γνήσιο κρύσταλλο Βοημίας. Τα κρυστάλλινα έπαθλα σχεδιάζει ειδικά για το Tour de France η SKODA Design, από το 2011.\nΤα εφετινά τρόπαια ήταν εμπνευσμένα από τη φύση, με μοτίβα που θύμιζαν φυτά και λουλούδια.\nΉταν ταυτόχρονα ένα μήνυμα από την Skoda Auto για την αειφορία και το περιβάλλον καθώς για τη SKODA η ποδηλασία αντιπροσωπεύει τη φύση, την οικολογία, την καθαρή ενέργεια.\nΤα κρυστάλλινα κύπελλα έχουν ύψος 60 εκατοστών και ζυγίσουν τέσσερα κιλά. Κατασκευάζονται από το περίφημο κρύσταλλο Βοημίας, σε πράσινη και κίτρινη απόχρωση και επικοινωνούν τη σύγχρονη σχεδιαστική γλώσσα της SKODA, που έντεχνα συνδυάζει κρυσταλλικές δομές με ακμές και γωνίες.\nΗ Skoda για το φετινό αγώνα διέθεσε έναν στόλο από 250 αυτοκίνητα, στην πλειοψηφία τους ηλεκτρικά και plug-in υβριδικά που κάλυψαν στο σύνολο μια απόσταση 2.000.000 χιλιομέτρων!\nTο ηλεκτρικό SUV της Skoda ENYAQ iV επίσημος πλοηγός στο Tour de France 2021 gr.\nΣτο πλευρό του Νίκου Παπαγγελή στους Παραολυμπιακούς Αγώνες του Τόκιο 2020 η Kosmocar-SKODA\n85 χρόνια μετά το πρώτο Kadett- Πως ξεκίνησε την κατασκευή των συμπαγών αυτοκινήτων\nΣήμερα τα επίσημα δοκιμαστικά της F1 στο Circuit de Spa-Francorchamps\nΜόσιαλος στον ΣΚΑΪ: «Έχει ανοίξει ο δρόμος για την σταδιακή άρση των περιορισμών στην Ελλάδα»\nΚουλούρια Θεσσαλονίκης !!!Ζεστά ,ζεστά !!!\nΚορυφώθηκε στο Ζάππειο Μέγαρο, η πρώτη φάση των δράσεων οδικής ασφάλειας «Road Safety»\nΚαι επίσημα στον Ατρόμητο ο Κυριάκος Παπαδόπουλος\nΣτις 6 το απόγευμα ξεκινάει στο Σύνταγμα το ΕΚΟ Ράλι Ακρόπολις\nΕΚΟ ΡΑΛΙ ΑΚΡΟΠΟΛΙΣ: 48 από τα 55 πληρώματα ξεκινούν σε λίγη ώρα για το μεγάλο αγώνα


Tι είναι η εφηβεία; - Εφηβεία - Παιδιατρική - Υγεία\nΩΡΙΜΑΝΣΗ ΓΕΝΝΗΤΙΚΩΝ ΟΡΓΑΝΩΝ ΔΕΥΤΕΡΟΓΕΝΗ ΧΑΡΑΚΤΗΡΙΣΤΙΚΑ\nΤο πρώτο σημείο έναρξης της ήβης είναι συνήθως η διόγκωση του στήθους που συμβαίνει μεταξύ 8-13 ετών. Η πλήρης ανάπτυξη του μαστού απαιτεί 4 έτη. 6-12 μήνες μετά την διόγκωση του μαστού αρχίζει η ανάπτυξη της τρίχωσης του εφηβαίου που ολοκληρώνεται σε 3 έτη. Σε ηλικία 12,5 ετών κατά μέσον όρο εμφανίζεται η τρίχωση μασχάλης που ολοκληρώνεται σε 1,5 περίπου έτος ενώ στην ηλικία 10 -13 ετών εμφανίζεται η πρώτη έμμηνος ρύση (εμμηναρχή). Παράγοντες γενετικοί (μητέρα και κόρη έχουν παρόμοια ηλικία εμμηναρχής) και περιβαντολλογικοί (βάρος σώματος, άσκηση, κοινωνικο-οικονομικοί) συμβάλλουν στην εμφάνιση της εμμηναρχής. Οι ωοθήκες, μετά την ηλικία των 8 ετών και πριν την εμφάνιση οιουδήποτε σημείου ήβης, εμφανίζουν κυστικά ωοθυλάκια. Η μήτρα αρχίζει να αυξάνει σε μέγεθος από τα 9 έτη ενώ ο κόλπος αρχίζει την ενήλικη διαμόρφωσή του πριν την διόγκωση του μαστού και την ολοκληρώνει με την έναρξη της έμμηνου ροής.\nΑΛΛΑΓΕΣ ΣΤΗΝ ΣΥΣΤΑΣΗ ΤΟΥ ΣΩΜΑΤΟΣ, ΣΤΑ ΟΡΓΑΝΑ, ΣΤΙΣ ΛΕΙΤΟΥΡΓΙΕΣ\nΠηγές: Γράφει η Ξανθή Χ. Σούλου, Ενδοκρινολόγος


Σκόρος – Page 3\nΗ συγγραφέας και μεταφράστρια Μπελίκα Κουμπαρέλη θα προσφέρει μαθήματα δημιουργικής γραφής στο Σκόρο, σε όσους ενδιαφέρονται πραγματικά για τη λογοτεχνία, την ελληνική γλώσσα, το γράψιμο, τους δρόμους των κειμένων, την ομαδικότητα που οδηγεί στην έκφραση με τον πιο ελπιδοφόρο τρόπο: τον λόγο.\nπρώτη συνάντηση: θα γίνει στο Σκόρο την εβδομάδα πριν τα Χριστούγεννα, όπου και θα καθοριστεί ο στόχος, η σύνθεση και ανάλογα η διάρκεια του σεμιναρίου.\nέναρξη: το Γενάρη του 2010\nδιάρκεια: μία φορά την εβδομάδα για ένα τρίωρο\nδεν εχει κανονιστεί για τον χειμώνα του 2011\nPosted on April 13, 2011 June 22, 2015\nΕργαστήρι Μεταποίησης ρούχων\nΕλάτε να μάθουμε να προσαρμόζουμε/επιδιορθώνουμε τα ρούχα μας…\nΤα μαθήματα γίνοται κάθε Τρίτη 18.00 με 21.00 αντί της βάρδιας…\nΤα μαθήματα σταματάν για λίγο…\nΘα είμαστε κλειστά…\nμεταξύ 20 και 27 Απριλίου.\nPosted on April 11, 2011 June 22, 2015\nΔεν δεχόμαστε ρούχα μέχρι το Μάιο…\nστο δρόμο για την αλλαγή από τα χειμερινά στα καλοκαιρινά και με δεδομένη την έλλειψη αποθηκετικού χώρου, δεν δεχαστε ρούχα για λίγο καιρό..\nΤα αντικείμενα που δέχεται ο Σκόρος είναι αυτά που θα χαρίζαμε σε μια φίλη ή έναν φίλο μας.\nΕίναι αυτά που θα θέλαμε να μας κάνουν δώρο. Είναι αντικείμενα που έχουν την αγάπη μας, είναι καθαρά και σε καλή κατάσταση. Θα εκτιμούσαμε ιδιαιτέρως αν, εκτός από το να φέρνετε πράγματα, συμμετείχατε και στην τακτοποίησή τους.\nΠαρότι μετακομίσαμε σε μεγαλύτερο χώρο πάντα έχουμε δυσκολία στην διαχείριση αντικειμένων μεγάλου όγκου καθώς και στην αποθήκευσή τους. Για τον ίδιο λόγο, σε ό,τι αφορά στα ρούχα, ζητάμε να είναι της εποχής.\nΘα παρακαλούσαμε να μην αφήνετε τσάντες με πράγματα έξω από τον Σκόρο αν δεν μας βρίσκετε ανοικτά και πριν τα φέρετε καλό θα είναι να κάνετε ένα τηλέφωνο.\nΣτην προσπάθειά μας να διαχειριστούμε, με τον καλύτερο τρόπο, ρούχα και αντικείμενα, βάλαμε σαν «όρο» να μην παίρνουμε πάνω από πέντε κομμάτια τη φορά. Αντικαταναλωτισμός, άλλωστε, δεν σημαίνει μόνο να μην ξοδεύω χρήματα, αλλά να συνειδητοποιώ και να περιορίζω τις ανάγκες μου.\nΤέλος, κάθε είδους προσφορά σε εργασία, τεχνογνωσία, εξοπλισμό και χρήματα είναι πολύτιμη. Ο Σκόρος για να μπορέσει να συντηρήσει το χώρο του (ενοίκιο, ηλεκτρικό, κατασκευές κ.τ.λ.) έχει ανάγκη και την οικονομική μας στήριξη.\nPosted on April 1, 2011 June 22, 2015\nξεκινάνε μαθήματα πλεξίματος στο Σκόρο, καθε Τετάρτη 4.30 με 6. Το μάθημα θα είναι ολιγομελές, οπότε δηλώστε συμμετοχή μέσω της φόρμας επικοινωνίας.\nPosted on March 9, 2011 June 22, 2015\nΘα είμαστε κλειστά στις 23/2\nλόγο της γενικής απεργιας..\nPosted on February 23, 2011 June 22, 2015\nΜάθημα ισπανικών για αρχαρίους…\nθα ξεκινήσει στο Σκόρο μάθημα ισπανικών για αρχάριες και αρχάριους, Δευτέρες 3-5. Μπορείτε να δηλώσετε συμμετοχή εδώ.\nΗ πρώτη συνάντηση του μαθήματος, θα γίνει τη Δευτέρα 21 Φεβρουαρίου στις 15:00…\nΟι εγγραφές έχουν πλέον κλείσει…\nPosted on February 5, 2011 June 22, 2015\nΠρωτοχρονιάτικη δολιοφθορά στο Σκόρο\nΜας πήραν το γουρουνάκι μας…\nΣτις 30/12 το βράδυ, λίγο μετά τις 12, κάποιοι/ες άνοιξαν το ρολό του Σκόρου, σπάζοντας το λουκέτο με κασμά και στη συνέχεια έσπασαν το τζάμι. Όλα αυτά για έναν αξιολάτρευτο γουρουνοκουμπαρά, το περιεχόμενο του οποίου ήταν αρκετό , ίσως για να αγοράσουν τσίχλες.\nΓια μας είναι ξεκαρδιστικά δυσάρεστο να “κλέβεις” ένα χώρο που λειτουργεί χωρίς χρήμα, προσφέροντας ελεύθερα αντικείμενα και γνώσεις.\nΆλλη μια σταγόνα στα κρούσματα καφρίλας που πασχίζουν να κάνουν αισθητή την παρουσία τους σε αυτή τη γειτονιά.\nΕμείς έχουμε αποφασίσει ότι είμαστε με αυτούς και αυτές που δημιουργούν και όχι με όσες και όσους διακατέχονται από καταστροφική μονομανία.\nΤην άλλη φορά, ελάτε στις ώρες λειτουργίας μας, κάθε απόγευμα 6-9, όπου σίγουρα περισσότερα θα αποκομίσετε…\nPosted on December 31, 2010 June 22, 2015\n«Ένας άλλος κόσμος είναι εδώ», υπαρκτός και με αυτοπεποίθηση. Ένας κόσμος που δημιουργεί, που γεύεται, που μοιράζεται και γιορτάζει. Φέτος, η 17η Πανελλαδική Γιορτή Οικολογικής Γεωργίας και Χειροτεχνίας έρχεται στην Αθήνα Σκοπός της είναι να συναντηθούν οι ατομικές και συλλογικές πρωτοβουλίες οικολογικής γεωργίας, διατήρησης των ντόπιων ποικιλιών, απαγόρευσης εισαγωγής των μεταλλαγμένων με εγχειρήματα αλληλέγγυας οικονομίας, εναλλακτικούς τρόπους κατανάλωσης και δίκτυα ανταλλαγής υπηρεσιών και προϊόντων. Πρόθεση των συμμετεχόντων είναι να αναδείξουν έναν τρόπο ζωής που βασίζεται στις αξίες της αυτάρκειας, της αλληλεγγύης, του μοιράσματος, του κοινοτισμού, του σεβασμού προς την φύση.\nΗ έκθεση και πώληση των προϊόντων δεν γίνεται για αναζήτηση πελατών. Είναι η διάθεση των συμμετεχόντων να μοιραστούν τον ιδρώτα τους, τις γνώσεις τους, τις δεξιότητές τους και να αναπτύξουν άμεσες και τίμιες σχέσεις με τους καταναλωτές των προϊόντων τους. Είναι η διάθεση να σπάσει το ανταγωνιστικό δίπολο παραγωγού-καταναλωτή που ευνοεί τη διαμεσολάβηση, την εκμετάλλευση και τον κατακερματισμό και να αναζητήσουμε νέες συνθέσεις.Tο ζητούμενο αυτής της Γιορτής είναι η προώθηση όχι απλά της οικολογικής γεωργίας, αλλά η παρουσίαση και προώθηση μιας αυτοοργανωμένης οικολογικής ζωής. Είναι η ανάπτυξη τίμιων σχέσεων και η δημιουργία δομών αλληλέγγυας οικονομίας. Η μακροβιότητα του θεσμού μαζί με τα αποτελέσματα των επιλογών και των πρακτικών των συμμετεχόντων στη Γιορτή αυτή, επιβεβαιώνουν και το εφικτό και το βιώσιμο ενός άλλου τρόπου ζωής. Με άλλα λόγια, αυτά τα πράγματα γίνονται, λειτουργούν! Δεν είναι ουτοπικά, ούτε αποκυήματα της φαντασίας κάποιων ρομαντικών ή θεωρητικών. Κάθε χρόνο η γιορτή διοργανώνεται σε διαφορετική πόλη από διάφορες συλλογικότητες και παραγωγούς με ανώτατο όργανο τη συνέλευση των συμμετεχόντων. Φέτος, συνδιοργανώνεται από τον συνεταιρισμό για το εναλλακτικό και Αλληλέγγυο Εμπόριο «ο Σπόρος» (www.sporos.org) και το Δίκτυο Οικοκοινότητα (www.oikodiktyo.espiv.blogs.net).\nΠληροφορίες για πρόσβαση, πρόγραμμα\nπηγή : http://www.kinimatorama.net/event/5796\nPosted on September 29, 2010 June 22, 2015


Εθνικός Φορέας Κοινωνικής Ασφάλισης (ΕΦΚΑ)\nΤο να κάνει κάποιος μια έρευνα αγοράς για να βρει τη καλύτερη δυνατή τιμή δεν είναι κάτι κακό. Αν κάποιος καταφέρει να βρει μια καλύτερη τιμή ασφαλιστηρίου, τότε είναι δεδομένο ότι θα κατευθυνθεί στη νέα και φθηνότερη εταιρεία. Όμως..\nΜαίνεται ο πόλεμος τιμών -κυρίως- στο αυτοκίνητο. Ισχυρές εταιρείες με αναγνωρίσιμο Brand, αλλά και μικρότερες και γνωστές και άγνωστες, πουλώντας ακόμα και με το μέτρο, συμμετέχουν και αυτές με στην προσπάθεια απόκτησης πελατών.\nΔεν χρειάζομαι ασφάλεια ζωής. Η γιατρός μου το είπε, όταν έκανα εξετάσεις αίματος, θυμάμαι ήταν το 2004 : είστε μια χαρά από υγεία. Μα γιατί να μου ξημερώσει κάτι, υγιής άνθρωπος είμαι. Δεν γίνονται αυτά!


Τσάβες: Το λάθος δεν είναι η απόφαση, αλλά ο τρόπος... | Panathinaikos24.gr\nΠροφανώς και ο Αντρές Τσάβες δεν αγάπησε τον Παναθηναϊκό, ούτε… μεγάλωσε με αφίσα του Δημήτρη Σαραβάκου στο δωμάτιό του, για να του ζητάει κανείς να μη διεκδικήσει τα αυτονόητα. Προφανώς και ο κάθε επαγγελματίας ποδοσφαιριστής έχει το δικαίωμα να φερθεί, όπως αυτός πιστεύει, ειδικά όταν “βιώνει” μια πολύ κακή κατάσταση, όπως είναι αυτή στον Παναθηναϊκό το τελευταίο διάστημα. Μην ξεχνάμε, άλλωστε, ότι ο Αργεντινός ήρθε στην Ελλάδα με σκοπό να παίξει ποδόσφαιρο και με προυποθέσεις να παίρνει στην ώρα του χρήματά του και όχι να ζει σε μια αβεβαιότητα, όπως συμβαίνει στο τριφύλλι από τη στιγμή που ο ιδιοκτήτης αποφάσισε να σταματήσει τη χρηματοδότηση και την ενασχόληση.\nΞεκάθαρα πράγματα. Ο Τσάβες και ο κάθε “Τσάβες” έχει το δικαίωμα να δράσει όπως νομίζει αυτός, διεκδικώντας τα χρήματά του ή και αποχωρώντας ακόμα από το κλαμπ. Αυτό ούτε κακό είναι, ούτε λάθος. Και, φυσικά, κανείς δεν μπορεί να κακολογήσει τον οποιονδήποτε, αν πάρει μια τέτοια απόφαση. Ο Αργεντινός, όμως, χειρίστηκε το όλο θέμα τελείως λανθασμένα και καθόλου ξεκάθαρα.\nΠροτού φύγει για την πατρίδα του, είχε ενημερώσει άλλες δυο φορές και είχε ζητήσει από τον Μαρίνο Ουζουνίδη να κάνει το μεγάλο ταξίδι για να βρεθεί κοντά σε οικογενεικά του πρόσωπα. Ο κόουτς αρνήθηκε, διότι οι υποχρεώσεις της ομάδας έτρεχαν και ο Τσάβες είχε μπροστά του μια αποθεραπεία. Την τρίτη φορά, όταν ξανά ο Εβρίτης τεχνικός είπε “όχι” στο αίτημα του παίκτη, ο τελευταίος έφυγε, επικαλούμενος ενοχλήσεις ξανά, τη στιγμή που είχε αγωνιστεί έστω και για λίγα λεπτά στο παιχνίδι με τον Ατρόμητο. Ηταν ξεκάθαρο ότι ο λόγος του ταξιδιού στην άλλη άκρη της γης, δεν ήταν κανένας τραυματισμός. Ο Τσάβες είχε πάρει την απόφαση να φύγει και να μη γυρίσει ποτέ πίσω ξανά. Πως αλλιώς να εξηγήσει κανείς αυτή του τη στάση, αλλά και την άρνηση να σηκώνει τα τηλέφωνα αργότερα, όταν οι άνθρωποι του “τριφυλλιού” προσπάθησαν να επικοινωνήσουν μαζί του; Γιατί, όταν η ΠΑΕ έστειλε άνθρωπο στην Αργεντινή, ο ποδοσφαιριστής τα… μάσαγε, μη δίνοντας πειστικές εξηγήσεις για την κατάσταση; Γιατί, παρά τις πιέσεις του ατζέντη του, ο Τσάβες θόλωνε περισσότερα τα νερά και ενώ μέρα παρά μέρα περιμέναμε μια οριστική εξέλιξη στην υπόθεση, αυτή έπαιρνε παράταση, δίχως να κατανοεί κανείς τους λόγους;\nΟ Τσάβες είχε όλο το δίκιο με το μέρος του, αλλά το έχασε με την απαράδεκτη και αντιεπαγγελματική του στάση. Οταν θες να πάρεις μια απόφαση και να διεκδικήσεις αυτό που έπρεπε να έχεις, φέρεσαι διαφορετικά. Λες την αλήθεια, στηρίζεις με θάρρος την απόφασή σου και προχωράς. Ο Αργεντινός έκανε κάτι άλλο. Δεν είπε ποτέ την αλήθεια, δημιούργησε μια εξαιρετικά θολή κατάσταση στην υπόθεσή του και… εκμεταλλεύτηκε το διοικητικό κενό που υπάρχει το τελευταίο διάστημα ή καλύτερα την έλλειψη σταθερής και “αυστηρής” διοίκησης.\nΟ Παναθηναϊκός έχει κάθε δικαίωμα να καταγγείλει τον παίκτη για αντιεπαγγελματική συμπεριφορά και θα το κάνει. Οι “πράσινοι” ψάχνουν τρόπο να λύσουν το συμβόλαιο με το μικρότερο δυνατό κόστος και να δώσουν το 50% για να εξοφλήσουν την Μπόκα Τζούνιορς. Δύσκολα πράγματα αυτά, αλλά κάποια άκρη θα βρεθεί στο τέλος της ημέρας. Δυστυχώς, για την ομάδα, ένας ποδοσφαιριστής που ήρθε στην Ελλάδα με τη στάμπα του “αντι – Μπεργκ” και ως… κομαντάντε, φεύγει και ως αποτυχημένος και ως αντιεπαγγελματίας…\n21:24 | 03.02.2021\n«Ο Παναθηναϊκός πρέπει να ζήσει και θα ζήσει. Και θα γίνει πιο μεγάλος απ’ ό,τι είναι…»\nΟ Διονύσης Δεσύλλας γράφει για τα 113 χρόνια του Παναθηναϊκού, του Συλλόγου που παρά τις...


ΣΚΡΑΤΣ: 3,8 εκατομμύρια ευρώ σε κέρδη μοίρασε την προηγούμενη εβδομάδα! 30/11/2016 by Admin Leave a Comment ΔΕΛΤΙΟ ΤΥΠΟΥ\nΚέρδη σε χιλιάδες νικητές μοιράζει καθημερινά το ΣΚΡΑΤΣ. Από τις 21 Νοεμβρίου 2016 μέχρι τις 27 Νοεμβρίου 2016 μοιράστηκαν στους νικητές 3,8 εκατομμύρια ευρώ.Το ΣΚΡΑΤΣ κερδίζει συνεχώς νέους φίλους καθώς είναι το μοναδικό παιχνίδι που προσφέρει κέρδη στη στιγμή. Η γκάμα των παιχνιδιών του διευρύνεται συνεχώς και σε αυτή πρόσφατα προστέθηκαν δύο νέα παιχνίδια: To «Δώρο Χριστουγέννων» αξίας 2 ευρώ και το «Κέρδη στα Πανιά σας» αξίας 5 ευρώ, που επανακυκλοφορεί με ανανεωμένη εμφάνιση και κέρδη έως 250.000 ευρώ. Την προηγούμενη εβδομάδα, τα δύο νέα παιχνίδια μοίρασαν συνολικά 1.459.019 ευρώ.


GARRY MOORE (1952-2011): Ο ΜΙΚΡΟΣ ΒΟΡΕΙΟΙΡΛΑΝΔΟΣ ΠΟΥ ΣΕ ΗΛΙΚΙΑ ΕΞΗ ΕΤΩΝ ΑΝΕΒΗΚΕ ΣΤΗΝ ΣΚΗΝΗ ΠΑΙΖΟΝΤΑΣ ROCK BLUES. - FRESH Radio Athens\nHome ΠΡΟΣΩΠΑ GARRY MOORE (1952-2011): Ο ΜΙΚΡΟΣ ΒΟΡΕΙΟΙΡΛΑΝΔΟΣ ΠΟΥ ΣΕ ΗΛΙΚΙΑ ΕΞΗ ΕΤΩΝ ΑΝΕΒΗΚΕ ΣΤΗΝ ΣΚΗΝΗ ΠΑΙΖΟΝΤΑΣ ROCK BLUES.\nGARRY MOORE (1952-2011): Ο ΜΙΚΡΟΣ ΒΟΡΕΙΟΙΡΛΑΝΔΟΣ ΠΟΥ ΣΕ ΗΛΙΚΙΑ ΕΞΗ ΕΤΩΝ ΑΝΕΒΗΚΕ ΣΤΗΝ ΣΚΗΝΗ ΠΑΙΖΟΝΤΑΣ ROCK BLUES.\n4/04/2018 03:58:00 μ.μ.\nΡόμπερτ Γουίλιαμ Γκάρι Μουρ (Robert William Gary Moore) γεννήθηκε στις 4 Απριλίου του 1952 στο Ανατολικό Μπέλφαστ, μία από τις προτεσταντικές περιοχές της Βορείου Ιρλανδίας.\nΟ πατέρας του, Ρόμπερτ Μουρ, ήταν διοργανωτής συναυλιών και ο μικρός Γκάρι μεγάλωσε ακούγοντας πολλές τοπικές μπάντες να παίζουν ζωντανά ποπ και ροκ επιτυχίες της εποχής. Η μητέρα του Γουίνι ήταν νοικοκυρά και είχε άλλα τέσσερα αδέλφια.\nΤο 1994 σχηματίζει τους BBM με δύο σπουδαίους μουσικούς, τον μπασίστα Τζακ Μπρους και τον ντράμερ Τζίντζερ Μπέικερ,\nδηλαδή τη ρυθμ σέκτιον των θρυλικών Cream. Θα κυκλοφορήσουν μόνο ένα δίσκο, το θαυμάσιο “Around the next dream”, που επαναφέρει τον Μουρ σε πιο ροκ μονοπάτια. Δυστυχώς, το συγκρότημα είχε βραχύβια διάρκεια και πρόλαβε να δώσει μόνο λίγες συναυλίες στην Ευρώπη. Το 1995 κυκλοφόρησε τον δίσκο Blues for Greeny, φόρο τιμής στον μέντορά του Πίτερ Γκριν.


Γερμανός οικονομολόγος: Το μεγαλύτερο μέρος των δανείων δεν έφτασαν στην Ελλάδα -Πήγαν σε ευρωπαϊκές τράπεζες – CITYNEWS: ΕΠΙΛΟΓΕΣ ΕΙΔΗΣΕΩΝ ΚΑΘΗΜΕΡΙΝΗΣ ΕΝΗΜΕΡΩΣΗΣ\nΑρχική / -Ροή Ειδήσεων / Γερμανός οικονομολόγος: Το μεγαλύτερο μέρος των δανείων δεν έφτασαν στην Ελλάδα -Πήγαν σε ευρωπαϊκές τράπεζες\nΓερμανός οικονομολόγος: Το μεγαλύτερο μέρος των δανείων δεν έφτασαν στην Ελλάδα -Πήγαν σε ευρωπαϊκές τράπεζες\n16/05/2016\tLeave a comment 275 Views\nΤο πόρισμα του ESMT του Βερολίνου επιβεβαίωσε και Γερμανός οικονομολόγος, τονίζοντας ότι το μεγαλύτερο μέρος των δανείων που πήρε η Ελλάδα από το ΔΝΤ και την Ευρώπη, δεν κατέληξαν στους Ελληνες.\n«Ναι, τα περισσότερα χρήματα που πήραν οι Ελληνες από την Ευρώπη και το ΔΝΤ δεν έφτασαν στην Ελλάδα. Με αυτά εξοφλήθηκαν τα ελληνικά χρέη προς τις τράπεζες», δήλωσε ο Φάμπιαν Λίντνερ, ερευνητής του Ινστιτούτου Μακροοικονομίας και Οικονομικής Ανάπτυξης του Ιδρύματος Hans Böckler, το οποίο πρόσκεινται στην Ομοσπονδία Γερμανικών Συνδικάτων.\n«Αυτό ισχύει και για τις άλλες χώρες όπως η Ιρλανδία και η Πορτογαλία. Ως εκ τούτου με τα δάνεια βοήθειας σώθηκαν κυρίως γαλλικές και γερμανικές τράπεζες, οι μεγαλύτεροι δανειστές αυτών των χωρών. Οι Έλληνες δεν είχαν κανένα κέρδος από αυτά τα χρήματα, η οικονομία τους συρρικνώθηκε κατά το ένα τρίτο, η ανεργία συνεχίζει να ανέρχεται στο 25%», συμπλήρωσε ο Λίντνερ.\nΕτσι, επιβεβαίωσε το πόρισμα του European School of Management and Technology (ESMT) του Βερολίνου, που δημοσιοποιήθηκε πρόσφατα και το οποίο ανέφερε ότι οι Ελληνες δεν πήραν ούτε το 5% των χρημάτων των δανείων και ότι η Ευρώπη έσωσε τις τράπεζές της και όχι του πολίτες της.\n«Tο καθαυτό θέμα δεν είναι να κάνεις οικονομίες, αλλά η έκτασή τους. Από το 2010 μειώθηκαν (στην Ελλάδα) οι δημόσιες δαπάνες κατά το ένα τρίτο. Ιστορικά αυτό είναι συγκρίσιμο μόνο με την πολιτική λιτότητας της δημοκρατίας της Βαϊμάρης στη δεκαετία του ΄30. Τότε η Γερμανία βρισκόταν στη θέση στην οποία βρίσκεται σήμερα η Ελλάδα. Η Γερμανία ήταν υπερχρεωμένη στο εξωτερικό και οι δανειστές, παρά την οικονομική καταστροφή, επέμεναν στην αυστηρή τήρηση των όρων τους. Η πολιτική της λιτότητας επιδείνωσε την οικονομική κρίση και οδήγησε σε μαζική ανεργία, μια σημαντική αιτία για την εκλογική νίκη των ναζί. Επομένως, θα έπρεπε ιδίως οι Γερμανοί να γνωρίζουν ότι η λιτότητα χωρίς μέτρο μπορεί να είναι καταστροφική όχι μόνο οικονομικά, αλλά και πολιτικά», τόνισε ακόμη ο Γερμανός Οικονομολόγος.\nΑκόμη, ο ίδιος τόνισε ότι δεν περιμένει νέο «κούρεμα» του χρέους, κάτι που μπλοκάρει πάνω από όλα η γερμανική κυβέρνηση, αλλά πιο ήπια μέτρα. «Θα μπορούσε λ.χ. να παραταθεί ο χρόνος αποπληρωμής των νέων δανείων ή να μειωθούν τα επιτόκια. Θα μπορούσε επίσης να συνδεθεί η εξόφληση του χρέους με την εξέλιξη των επιδόσεων της ελληνικής οικονομίας. Όλα αυτά θα έδιναν ανάσα στην Ελλάδα. Επίσης και από τη σκοπιά των δανειστών θα ήταν καλές επιλογές, διότι αν η ελληνική κυβέρνηση δεν μπορεί πλέον να πληρώσει, επαπειλείται η άτακτη χρεοκοπία», εξήγησε.


ΑΥΣΤΡΙΑ :: TravelSIF\nΕίναι ένα μεσόγειο κράτος της Κεντρικής Ευρώπης και αποτελεί ομοσπονδία 9 κρατιδίων.Συνορεύει με το Λίχτενσταϊν και την Ελβετία δυτικά, την Ιταλία και τη Σλοβενία νότια, την Ουγγαρία και τη Σλοβακία ανατολικά, τη Γερμανία και την Τσεχία βόρεια. Περίπου το 60% της συνολικής της έκτασης καλύπτεται από τις Άλπεις και άλλα μικρότερα βουνά. Ομαλότερο είναι το ανάγλυφο στα ανατολικά - βορειοανατολικά της χώρας όπου εκτείνεται η πεδιάδα του Δούναβη.Τα περισσότερα ποτάμια της Αυστρίας πηγάζουν από τις Άλπεις και κατεβαίνουν από πλαγιές ορμητικές. Η λεκάνη του Δούναβη είναι η πιο εύφορη αυστριακή πεδιάδα.Η μεγαλύτερη πόλη είναι η Βιέννη με 1.800.000 κατοίκους περίπου, ενώ ακολουθεί το Γκρατς με 250.000, το Λιντς με 188.000 και το Σάλτσμπουργκ με 145.000.\nΤο κλίμα της Αυστρίας είναι γενικά ηπειρωτικό με συχνές βροχοπτώσεις, ειδικά στις Άλπεις, όπου τα ύψη βροχής και χιονιού είναι πολύ μεγάλα. Στα ανατολικά το κλίμα είναι πιο κρύο, με παγωμένους χειμώνες, ενώ στα δυτικά είναι πιο ήπιο με δροσερά καλοκαίρια και ήπιους χειμώνες.\nΕίναι μια χώρα με πλούσια ιστορία και πολιτισμό.Η πλούσια πολιτιστική παράδοση της Αυστρίας ήταν ως το πρώτο μισό του 16ου αιώνα αναπόσπαστα δεμένη με την πολιτιστική παράδοση της Γερμανίας, στα πλαίσια της Γερμανικής Αυτοκρατορίας. Από τα μέσα του 16ου αιώνα, το κίνημα της Αντιμεταρρύθμισης, με το οποίο η ρωμαιοκαθολική Αυστρία διαχωρίστηκε από την προτεσταντική Γερμανία, και η πολιτική των Αψβούργων, που ανέπτυξαν ιδιαίτερες σχέσεις με την Ισπανία και την Ιταλία, δημιούργησαν τον αυστριακό πολιτισμό με τα ιδιαίτερα χαρακτηριστικά του.


Ο. Μελών ΣΥΡΙΖΑ Γιαννιτσών: Και η οικονομία στη δίνη της πανδημίας – Λόγος της Πέλλας\nHome/Ειδήσεις/Τοπικά Νέα/Ο. Μελών ΣΥΡΙΖΑ Γιαννιτσών: Και η οικονομία στη δίνη της πανδημίας\nlogosp 09/04/2020\tΤοπικά Νέα\nΗ Οργάνωση Μελών ΣΥΡΙΖΑ Γιαννιτσών αναφέρει σε δελτίο τύπου: Ο κορωνοϊος αποτελεί μια παγκόσμια υγειονομική κρίση\nκαι είναι προφανές ότι αυτή τη στιγμή προέχει η προστασία της ανθρώπινης ζωής. Έτσι, είναι δεδομένο ότι το σύστημα υγείας πρέπει να ενισχυθεί με όσους πόρους χρειαστούν, χωρίς να υπάρχει καμία δεύτερη σκέψη. Η περαιτέρω αυτή ενίσχυση, σε καμία περίπτωση δεν πρέπει να υπολείπεται του 1 δισ. ευρώ.\nΑκόμη δυσκολότερα είναι τα πράγματα για τους πιο ευάλωτους συμπολίτες μας. Είναι αυτοί που χρειάζονται την μεγαλύτερη βοήθεια και ενίσχυση γιατί είναι οι αδύναμοι κρίκοι της κοινωνικής αλυσίδας.\nΚαλούμε λοιπόν την κυβέρνηση να σταματήσει τα ημίμετρα και να προχωρήσει σε ένα ουσιαστικό πακέτο στήριξης των εργαζομένων, των επιχειρήσεων και της οικονομίας. Πρέπει κύριε Πρωθυπουργέ να μείνουμε «Μένουμε Όρθιοι». Προτείνουμε:\n1. Στήριξη του Εθνικού Συστήματος Υγείας με 1 δις επιπλέον χρηματοδότηση ώστε,μεταξύ άλλων, να γίνουν 4000 μόνιμες προσλήψεις υγειονομικού προσωπικού, να ληφθούν επαρκή μέτρα προστασίας για τους ανθρώπους της πρώτης γραμμής, να γίνει κεντρικός έλεγχος των εργαστηριακών ελέγχων και να υπάρξει ειδική μέριμνα για ευάλωτες κατηγορίες του πληθυσμού.\n4. Ειδικό επίδομα κοινωνικής αλληλεγγύης με τη μορφή μερίσματος ύψους 1.5 δις ευρώ για να καλυφθούν εργαζόμενοι σε επισφαλείς θέσεις εργασίας-τα γνωστά μπλοκάκια, εργόσημα, κλπ-αλλά και μη επιδοτούμενοι άνεργοι, συνολικό μέγεθος 1,7 εκ δικαιούχοι.\n5. Πλήρης κάλυψη μισθού, ασφαλιστικών εισφορών και δώρου Πάσχα των εργαζομένων του ιδιωτικού τομέα μέχρι τέλη Μαΐου και επιδότηση των ελεύθερων επαγγελματιών και αυτοαπασχολούμενων με ποσό ίσο με το 1/12 του περσινού τους εισοδήματος για κάθε μήνα μέχρι τα τέλη τα Μαΐου. Ύψος παρέμβασης 8,5 δις ευρώ.Μια παρέμβαση που μπορεί να δώσει τη δυνατότητα, όταν βγούμε από τα σπίτια μας, να ξεκινήσουμε από εκεί που αφήσαμε τη ζωή μας όταν ξεκίνησε αυτή η περιπέτεια.\nΗ Νέα Δημοκρατία δεν έχει καμία δικαιολογία να μην προχωρήσει σε αυτά τα μέτρα.Το Σύμφωνο Σταθερότητας έχει ανασταλεί. Οι δαπάνες για την αντιμετώπιση του κορωνοϊού δεν μετράνε στους δημοσιονομικούς στόχους.\nΗ χώρα έχει μαξιλάρι ασφαλείας που άφησε η κυβέρνηση του ΣΥΡΙΖΑ.\nΗ άρνηση της ΝΔ να στηρίξει ουσιαστικά εργαζόμενους, επιχειρήσεις και οικονομία με ένα πρόγραμμα μεγάλης κλίμακας, όπως κάνουν όλες οι ευρωπαϊκές χώρες, είναι καθαρά ζήτημα πολιτικής της βούλησης και μέγα λάθος. Διότι οι κοινωνικές και οικονομικές επιπτώσεις της ύφεσης εξαιτίας της πανδημίας θα είναι πολύ πιο επώδυνες. Πρέπει να είμαστε από τώρα έτοιμοι για να αντιμετωπίσουμε και όσα μας περιμένουν. Τη δύσκολη μάχη για την ανόρθωση της ζωής, της οικονομίας, της χώρας.\nΓιατί όταν με το καλό θα βγούμε από τα σπίτια μας,ο κόσμος μας θα είναι πολύ διαφορετικός. Δεν θα είναι όπως τον αφήσαμε. Και το μεγάλο εθνικό στοίχημα για την επόμενη μέρα είναι να μην επιτρέψουμε να πάνε χαμένες οι πρόσφατες θυσίες του ελληνικού λαού. Και αυτή είναι μια μάχη που μπορεί να κερδηθεί αν από τώρα γίνουν οι απαραίτητες κινήσεις.\nΗ ατομική μας ευθύνη και το «Μένουμε Σπίτι» μας κρατάει υγιείς, η πολιτική όμως και κυβερνητική σας ευθύνη θα κρατήσουν ζωντανή τη χώρα. Πρέπει να «Μείνουμε Όρθιοι».\nΑπό το γραφείο τύπου της Οργάνωσης Μελών ΣΥΡΙΖΑ Γιαννιτσών\nPrevious ΟΕΒΕΣ Ν. Πέλλας: Προτεινόμενο πρόγραμμα λειτουργίας καταστημάτων Μ. Εβδομάδας\nNext Νοσοκομείο Γιαννιτσών: Δημιουργία τηλεφωνικής ψυχολογικής-συμβουλευτικής υποστήριξης


Ψηφιακές αλχημείες: ΚΑΛΑ ΧΡΙΣΤΟΥΓΕΝΝΑ και ΕΥΤΥΧΙΣΜΕΝΟ ΤΟ 2013!\nΑρχική › Χωρίς κατηγορία › Ψηφιακές αλχημείες: ΚΑΛΑ ΧΡΙΣΤΟΥΓΕΝΝΑ και ΕΥΤΥΧΙΣΜΕΝΟ ΤΟ 2013!\nΨηφιακές αλχημείες: ΚΑΛΑ ΧΡΙΣΤΟΥΓΕΝΝΑ και ΕΥΤΥΧΙΣΜΕΝΟ ΤΟ 2013! By Efstathios Intzeidis on 24/12/2012\t• ( 0 )\nοι «Ψηφιακές Αλχημείες» θα είναι και πάλι κοντά σας στις 2 Ιανουαρίου 2013.\nΘα ήθελα να ευχαριστήσουμε όλους τους αναγνώστες που αγκάλιασαν την συγκεκριμένη ενότητα αλλά και την μέχρι σήμερα προσπάθειά μας. Θα συνεχίσουμε να εμπλουτίζουμε το περιεχόμενο του neoecommerce, κάτι στο οποίο μπορούν να συνεισφέρουν και τα σχόλιά σας. Γι’ αυτό το λόγο στείλτε μας τις ιδέες και τις προτάσεις σας.\nΕυχόμαστε σε Σας και τις Οικογένειές σας, Καλά Χριστούγεννα και το Νέο Έτος 2013 να είναι Υγιές, Δημιουργικό, Ευτυχισμένο, γεμάτο Επιτυχίες!\nShare this:Mοιραστείτε στο Facebook(Ανοίγει σε νέο παράθυρο)Κλικ για να το μοισταστείτε στο Twitter(Ανοίγει σε νέο παράθυρο)Κλικ για να το μοιραστείτε στο LinkedIn(Ανοίγει σε νέο παράθυρο)Κλικ για να το μοιραστείτε στο Pinterest(Ανοίγει σε νέο παράθυρο)Κλικ για να το μοιραστείτε στο Google+(Ανοίγει σε νέο παράθυρο)Click to email(Ανοίγει σε νέο παράθυρο)Κάνε Like στο:Μου αρέσει! Φόρτωση...‹ Ψηφιακές αλχημείες: Polyvore, Comet, Διείσδυση των Social Media στην ΕλλάδαΟι δέκα πληγές του Ηλεκτρονικού Εμπορίου ›Κατηγορίες:Χωρίς κατηγορία\tΣχολιάστε Ακύρωση απάντησης\tΓράψτε το σχόλια σας εδώ....


Το τραπέζι της Ντόρας με 40 βουλευτές και υπουργούς - Το παρασκήνιο και το μενού\nτης Χριστίνας Κοραή - Δημοσίευση 10 Οκτωβρίου 2019, 12:00 / Ανανεώθηκε 10 Οκτωβρίου 2019, 14:49\nΠοιοι έδωσαν το παρών - Τα «πηγαδάκια»\nΤο δείπνο της Ντόρας στους «γαλάζιους» βουλευτές της Επιτροπής Εξωτερικών και Άμυνας\nΔείπνο στον κήπο του σπιτιού της στη Γλυφάδα, όσο ακόμη ο καιρός είναι καλός, παρέθεσε η Ντόρα Μπακογιάννη στα μέλη της ΝΔ των Επιτροπών Εξωτερικών και Άμυνας και άλλους βουλευτές και υπουργούς, το βράδυ της Τετάρτης. Προσήλθαν περίπου 40 άτομα.\nΤο μενού είχε σαλάτες, γιουβέτσι, παστίτσιο, ντολμαδάκια με τη συνταγή της Μαρίκας Μητσοτάκη, μελιτζάνες με τυριά, γουρουνόπουλο, ψάρι, γλυκά και σφακιανές πίτες. Εννοείται ότι έρεε άφθονη ρακί.\nΠολλά ήταν τα πηγαδάκια. Ο υπουργός Προστασίας του Πολίτη Μιχάλης Χρυσοχοΐδης και ο αν.υπουργός Μετανάστευσης Γιώργος Κουμουτσάκος δέχονταν ερωτήσεις για το μεταναστευτικό και την αποσυμφόρηση των νησιών. Ο αν.υπουργός Εξωτερικών Μιλτιάδης Βαρβιτσιώτης και η βουλευτής Επικρατείας Μαριέττα Γιαννάκου για τα ευρωπαϊκά θέματα. Ο Τάσος Χατζηβασιλείου και ο Δημήτρης Καιρίδης ανέλυαν τις τελευταίες εξελίξεις στα ελληνοτουρκικά και την τουρκική εισβολή στη Συρία.\nΈδωσαν το «παρών» στο δείπνο της Ντόρας Μπακογιάννη η πρέσβυς και διευθύντρια του Διπλωματικού Γραφείου Πρωθυπουργού Αλεξάνδρα Παπαδοπούλου, ο γενικός γραμματέας της ΚΟ της ΝΔ Σταύρος Καλαφάτης, οι βουλευτές Ευριπίδης Στυλιανίδης, Φωτεινή Πιπιλή, Άγγελος Συρίγος, Διονύσης Χατζηδάκης, Κώστας Γκιουλέκας, Θανάσης Δαβάκης, Τάσος Δημοσχάκης, Σάββας Αναστασιάδης, Σίμος Κεδίκογλου, Κωνσταντίνος Μπογδάνος, Μακάριος Λαζαρίδης, Ανδρέας Κουτσούμπας, Γιώργος Βαγιωνάς, Μιχάλης Παπαδόπουλος, Μάξιμος Σενετάκης, Χρήστος Δερμεντζόπουλος, Αθανάσιος Λιούτας, Αθανάσιος Καββαδάς, Λάκης Βασιλειάδης κ.α.


Δες πώς τα αρωματικά κεριά μπορούν να σου φτιάξουν τη διάθεση - Queen.gr\nΤα θαυματουργά πλεονεκτήματα των αρωματικών κεριών για την αλλαγή της ψυχολογίας σου.\nΞέρεις πολύ καλά πως έχεις μια λίστα με πράγματα που πρέπει να κάνεις, ίσως γνωρίζεις ακόμη και με ποια σειρά να τα διαχειριστείς, απλώς δε φαίνεται να κάνεις αυτό το επιπλέον βήμα για να ξεκινήσεις. Ειδικά όταν η προσοχή σου αποσπάται από οτιδήποτε και οποιονδήποτε, τότε είναι που δεν μπορείς να συγκεντρωθείς με τίποτα.\nΠοια αρώματα όμως αποτελούν την καλύτερη επιλογή για την εστίασή μας; Δες στην gallery που ακολουθεί...\nΠοιο είδος αρωματικού κεριού να επιλέξεις;\nΗ μέντα είναι επίσης μια άλλη εξαιρετική επιλογή αν θέλουμε να εργαζόμαστε σ 'ένα αναζωογονητικό περιβάλλον. Το άρωμά της μπορεί να μας βοηθήσει να αισθανθούμε λιγότερο κουρασμένοι μετά από μια διανοητικά εξαντλητική εργασία.


Επιδοτήσεις ΕΣΠΑ – Πιστοποιημένος Σύμβουλος Μάρκετινγκ Θέμης Σαρανταένας\n7.500€ έως 130.000€ επιδότηση για επιχειρηματίες!\nΠοιες επιχειρήσεις επιδοτούνται;\nΚαταστήματα Εστίασης (Φαγητό/Καφέ)\nΕκπαίδευσης (Φροντιστήρια κ.α.)\nΦορείς Κοινωνικής Μέριμνας\nΓιατί να πάρω ΕΣΠΑ;\nΤα Αναπτυξιακά Προγράμματα ΕΣΠΑ, στοχεύουν στο να βοηθήσουν τις επιχειρήσεις να εξελιχθούν, να αναβαθμιστούν και να προχωρήσουν στο επόμενο βήμα. Σε καμία περίπτωση δεν πρέπει να θεωρηθούν ως "δάνειο" για την κάλυψη άλλων υποχρεώσεων. Μια αίτηση για ένα πρόγραμμα ΕΣΠΑ απαιτεί λεπτομερή μελέτη και δομή που θα εξασφαλίσει μεγαλύτερα ποσοστά επιτυχίας. Βέβαια η δυσκολία δεν εντοπίζεται στο να εγκριθεί η αίτηση, αλλά στην υποστήριξη κατά την εκταμίευση και την έγκριση των εγκεκριμένων δαπανών.\nΥποβολή Αιτήσεων από 6 Φεβρουαρίου 2019.\nΔεκάδες χιλιάδες επιχειρήσεις έχουν λάβει επιδότηση ΕΣΠΑ πολλών χιλιάδων ευρώ ! Γιατί όχι και εσείς;\nΔείτε περισσότερα για το ΕΣΠΑ 1\nΔείτε περισσότερα για το ΕΣΠΑ 2\nεπιτυχία εγκρίσεων φακέλων\nευρώ σε επιδοτήσεις\nΜΕ ΠΟΙΟΥΣ ΘΑ ΣΥΝΕΡΓΑΣΤΕΙΤΕ;\nΔείτε το βιογραφικό του εδώ.\nΟ Πολύδωρος Στελλάτος συσσωρεύει πάνω από 25 έτη επαγγελματικής & επιχειρηματικής εμπειρίας ενώ εργάζεται στο πεδίο των επιδοτήσεων για σχεδόν 15 έτη. Έχει βασικές παν/κές σπουδές σε θετικές επιστήμες στο Καναδά, ενώ το μεταπτυχιακό του είναι από το Οικον Παν/μιο Αθηνών στα οικονομικά. Έχει εκπαιδευτεί και υλοποιήσει πάνω από 100 συστήματα διασφάλισης ποιότητας (ISO 9001, HACCP κ.α.). Είναι μέλος του Οικονομικού Επιμελητηρίου Ελλάδος από το 2007 (ως μελετητής). Η εμπειρία του συνίσταται από Συμβουλευτική Ανάπτυξης Επιχειρήσεων, Επιδοτήσεις, Εκπαίδευση, Χρηματοοικονομικά διαχείρισης & ρύθμισης χρεών δημοσίου & τραπεζικού τομέα κ.α.\nΈχει συντάξει πάνω από 200 επενδυτικά σχέδια τα περισσότερα των οποίων έχουν επιδοτηθεί. Πάνω από 160 επιχειρηματίες έχουν λάβει εκατοντάδες χιλιάδες ευρώ σε επιδοτήσεις (ΕΣΠΑ & Αναπτυξιακού Νόμου) τα τελευταία 15 έτη. Υπήρξε μέντορας στο job pairs & το Venture Garden του ALBA. Έχει εκδώσει το βιβλίο «Ευτυχώς Άνεργος. Άλλαξε το δεδομένα. Δημιούργησε Νέες Ευκαιρίες» εκδ Παπασωτηρίου.\nΘέλετε να υποβάλλετε φάκελο για επιδότηση;\nΣυμπληρώστε την φόρμα για να αξιολογήσουμε ΔΩΡΕΑΝ το αν η επιχείρησή σας είναι επιλέξιμη και τι βαθμολογία μπορεί ο φάκελος σας να συγκεντρώσει (* υποχρεωτικά πεδία)


Είστε εδώ: Home / ΣΙΝΕΜΑΝΙΑ / Το δικό του αστέρι στη διάσημη Λεωφόρο της Δόξας απέκτησε ο Nick Nolte.\n22 Νοεμβρίου 2017 894 Views\n«Όταν δεν ήμουν ακόμη ηθοποιός, ερχόμουν μερικές φορές εδώ για να δω τα αστέρια αυτά. Μου έφερναν στον νου τα πρόσωπα που αντιπροσώπευα, τις ιστορίες τους, τις ταινίες στις οποίες είχαν παίξει. Συνεπώς, νιώθω μεγάλη μου τιμή να λαμβάνω αυτή τη διάκριση», δήλωσε ο πρωταγωνιστής με τη βραχνή φωνή και τη λευκή γενειάδα.\nΣτην τιμητική τελετή, τον συνόδευαν η μικρή του κόρη Sophie με τη μητέρα της και τέταρτη σύζυγό του, Clytie Lane. Μαζί ήταν και ο γιος του Brawley, 31 ετών, με τη σύζυγό του και την κόρη τους.\nΟ Nolte έγινε γνωστός υποδυόμενος στη μεγάλη οθόνη πρόσωπα διαταραγμένα ή σε κατάσταση κρίσης, όπως τον σκληρό αστυνομικό στην ταινία «48 ώρες» (1982) και τον δικηγόρο ενός ληστή στο «Ακρωτήρι του φόβου» (1991). Την περίοδο αυτή συμμετέχει στην κωμική σειρά «Graves».\nΜε ετικέτα: Nick Nolte,\n22 Μαίου 2022 με 1 Σχόλια 3040 Views